**GYÖNGYÖSI POLGÁRMESTERI HIVATAL**

**Pénzügyi és Költségvetési Igazgatóság Adócsoport**

**🖂 H-3200 Gyöngyös, Fő tér 13. H-3201 Gyöngyös, Pf.: 173.**

**🕿 +36(06-37) 510-376 Telefax: +36(06-37) 302-285**

**Web:** [**www.gyongyos.hu**](http://www.gyongyos.hu) **E-mail: csupekne.eva@hivatal.gyongyos.hu**

 A bevallási nyomtatvány letölthető: [www.gyongyos.hu](http://www.gyongyos.hu) Ügyintézés/Adó- és pénzügyek

|  |
| --- |
| **§** A helyi iparűzési adó kötelezettséget a helyi adókról szóló 1990. évi C. törvény (továbbiakban: Htv.), az adózás rendjéről szóló 2003. évi XCII. törvény (továbbiakban: Art.), valamint Gyöngyös Város Önkormányzat Képviselő-testületének 2016. évben hatályos a helyi adókról szóló 27/2010.(XII.16.) önkormányzati rendelet (továbbiakban: Rendelet) 12-14. §-a szabályozza. A rendelet és a bevallás letölthető: [**www.gyongyos.hu**](http://www.gyongyos.hu) **/Ügyintézés/Adó és pénzügyek.**Gyöngyös Város Önkormányzata Képviselő-testületnek 2016. évi költségvetéséről szóló 49/2017. (II.23.) önkormányzati rendelete alapján a 2016. évi iparűzési adó 10 %-ának tekintetében rendelkezhet annak felhasználásáról („címkézéséről”). |

KITÖLTÉSI ÚTMUTATÓ

**AZ ÁLLANDÓ JELLEGŰ IPARŰZÉSI TEVÉKENYSÉG UTÁNI 2016. ÉVI IPARŰZÉSI ADÓBEVALLÁSI NYOMTATVÁNYHOZ**

A 2016. évi helyi iparűzési adóról **2017. május 31-ig kell bevallást benyújtania** *a*

* **naptári évvel azonos üzleti év szerint működő adóalanynak** az adókötelezettség helye – székhely, a Htv. szerint telephely – szerint illetékes önkormányzati adóhatósághoz**!**
* a **naptári évtől eltérő üzleti évet választó adózónak** bevallási kötelezettségét az adóév utolsó napját követő 150. napig kell teljesítenie az Art. 32. § (1) bekezdésének első mondata és 6. számú melléklete alapján.

Azon **kisadózó vállalkozások tételes adója**hatálya alá tartozó vállalkozó (továbbiakban: **kata-alany**), aki/amely az iparűzési adóját a Htv. 39/B. § (3) bekezdése szerinti módon, azaz tételes adóalap szerint fizeti meg és a 2016. adóévre bevallás-benyújtására jogosult/kötelezett, akkor ezt az adóévet követő **2017. február 15-ig** teljesíthette az adóhatóság felé.

Az adózónak 2016. évre vonatkozóan az adóbevallását az önkormányzati adóhatóságok által rendszeresíthető bevallási, bejelentési nyomtatványok tartalmáról szóló 35/2008.(XII.31) PM rendelet (továbbiakban: PM rendelet) 18. számú mellékletével megegyező adattartalmú, az önkormányzati adóhatóság által rendszeresített nyomtatványon kell teljesíteni.

A helyi iparűzési adóban is (a társaságiadó-előleg analógiájára) az adózónak kella **2017. július 1-jétől 2018. június 30-ig terjedő előlegfizetési (keresztféléves) időszakra** - a Htv. 41. §-a alapján – **megállapítania és bevallania az egyes előlegrészletek összegét és esedékességét,** az adóhatóság általi fizetési meghagyás kiadására tehát már nem kerül sor.

A fizetendő adót, valamint az előlegfizetési időszakra vonatkozó adóelőleget tartalmazó **adóbevallás** (Art. 145. § (1) bekezdés b) pontja) **végrehajtható okirat**, így ha az adózó az esedékes fizetendő adót, adóelőleget nem, vagy nem a bevallásban megállapított összegben fizeti meg, akkor a „különbözetet” az adóhatóság külön értesítés nélkül, végrehajtás útján beszedi.

Tájékoztatjuk az adózókat, hogy **a hibásan beérkezett HIPA bevallások után –** Art.172.§ (10) – a magánszemély 20 ezer forintig, más adózó 100 ezer forintig terjedő **mulasztási bírsággal sújtható**.

A 2016. adóévről szóló bevallás alapszerkezete főlapból és betétlapokból áll:

* A főlap tartalmazza a bevallás jellegét, a bevallott időszakot, a záró bevallás benyújtásának okát, az adóalany azonosító adatait, az alkalmazott adóalap-megosztás módszerét, valamint a vállalkozási szintű adóalap meghatározásából kiindulva a települési szintű iparűzési adóalap meghatározásán keresztül az adott településen fennálló fizetési kötelezettség kiszámítását, illetve az adóelőleg bevallását.
* Az „A”, „B”, „C”, „D” betétlapok a sajátos nettó árbevétel-fogalmat alkalmazó vállalkozások nettó árbevételének levezetését,
* Az „E” betétlap az eladott áruk beszerzési értékének (elábé), és a közvetített szolgáltatások értékének adómegállapítását, valamint az 500 millió forintot meghaladó árbevételű adóalanyok adómegállapításához szükséges adatokat tartalmazza,
* Az „F” jelű betétlap a vállalkozási szintű adóalap települési önkormányzatok közötti megosztásának levezetésére szolgál. A Htv. alapján az adóalanynak több településen is fennállhat adókötelezettsége, így az annak részelemét képező adóbevallás-benyújtási kötelezettsége is.
* A „G” jelű betétlapon az iparűzési adószámláján fennálló túlfizetésről rendelkezhet.
* A „H” betétlap egy korábban benyújtott adóbevallás önellenőrzéssel történő helyesbítésére szolgál.
* Az „I” betétlapot azon adóalanyoknak kell kitölteni, amelyek éves beszámolójukat az IFRS-ek szerint készítik. Az „A”-„D” betétlapokat nem kell kitölteni azon vállalkozásoknak, melyek az „I” lap kitöltésére kötelezettek. Szükséges azonban az „E” lap kitöltése.
* A „J” betétlapot azon, közös őstermelői igazolvánnyal rendelkező adóalanyoknak, családi gazdálkodó adóalanyoknak kell kitölteni, akik az adóévi iparűzési adókötelezettségüket úgy kívánják teljesíteni, hogy a közös őstermelői, családi gazdálkodói tevékenység-végzésből származó teljes iparűzési adóalapot az adószámmal rendelkező őstermelő, családi gazdálkodó vallja be. A közös őstermelői igazolvánnyal rendelkező többi őstermelőnek, illetve a családi gazdaság többi tagjának ebben az esetben nem kell külön-külön adóbevallást benyújtaniuk. Ezen betétlapon azonban nyilatkozniuk kell ezen egyszerűsített adóbevallási módról (aláírásukkal ellátva).

#### AZ IPARŰZÉSI ADÓBEVALLÁS BENYÚJTÁSÁRA KÖTELEZETTEK KÖRE

Ezt a bevallási nyomtatványt azoknak kell **benyújtaniuk**, akik/amelyek az **iparűzési adó alanyának minősülnek és Gyöngyös város illetékességi területén székhellyel és/vagy telephellyel rendelkeznek.** **E kötelezettségük akkor is fennáll, ha az adott évben a vállalkozásból nem volt adóköteles bevételük.**

Az iparűzési **adó alanyának** minősül (Htv. 52. § 26. pont) a gazdasági tevékenységet saját nevében és kockázatára haszonszerzés céljából, üzletszerűen végző

* személyi jövedelemadóról szóló 1995. évi CXVII. törvény (Szja.) 3. § 17. pontja által texatíve felsorolt **egyéni vállalkozó**,
* az egyéni vállalkozóról és az egyéni cégről szóló 2009. évi CXV. törvény szerinti **egyéni vállalkozói** **nyilvántartásban szereplő magánszemély**, az említett nyilvántartásban rögzített tevékenysége(i) tekintetében;
* a **közjegyző** a közjegyzőkről szóló törvényben meghatározott tevékenysége tekintetében (kivéve, amennyiben e tevékenységét közjegyzői iroda tagjaként folytatja);
* az **önálló bírósági végrehajtó** a bírósági végrehajtásról szóló törvényben meghatározott tevékenysége tekintetében (kivéve, amennyiben e tevékenységét végrehajtói iroda tagjaként folytatja);
* az **egyéni szabadalmi ügyvivő** a szabadalmi ügyvivőkről szóló törvényben meghatározott tevékenysége tekintetében;
* az **ügyvéd** az ügyvédekről szóló törvényben meghatározott tevékenysége tekintetében (kivéve, amennyiben e tevékenységét ügyvédi iroda tagjaként vagy alkalmazottjaként folytatja);
* a **magán-állatorvosi** tevékenység gyakorlására jogosító igazolvánnyal rendelkező magánszemély e tevékenysége tekintetében.
* a személyi jövedelemadóról szóló törvényben meghatározott **mezőgazdasági őstermelő** feltéve, hogy őstermelői tevékenységéből származó bevétele 2016. évben a 600.000 Ft-ot meghaladta;
* **jogi személy**, ideértve azt is, ha az **felszámolás** vagy **végelszámolás** alatt áll,
* **egyéni cég, egyéb szervezet**, ideértve azt is, ha az **felszámolás** vagy **végelszámolás** alatt áll.

A vállalkozót a Htv. 37. § (1) bek. alapján **székhelye, illetve telephelye szerinti** önkormányzat illetékességi területén terheli állandó jellegű **iparűzésiadó-kötelezettség**. A székhely és a telephely megállapítása kapcsán a Htv. rendelkezéseiből kell kiindulni.

**Székhelynek** tekintendő belföldi szervezet esetében az alapszabályában (alapító okiratában), a cégbejegyzésben (bírósági nyilvántartásban), az egyéni vállalkozó esetében az egyéni vállalkozók – Közigazgatási és Elektronikus Közszolgáltatások Központi Hivatala által vezetett - nyilvántartásban ekként feltüntetett hely, ilyen hely hiányában, vagy ha több ilyen hely van, akkor a központi ügyvezetés helye, a magánszemélyek esetében az állandó lakóhely. A külföldi székhelyű vállalkozás magyarországi fióktelepe vonatkozásában székhely alatt a cégbejegyzésben a fióktelep helyeként megjelölt helyet, a bizalmi vagyonkezelésbe adott vagyon esetében a bizalmi vagyonkezelő székhelyét, lakóhelyét kell érteni.

**Telephely:**

1. az adóalany olyan állandó üzleti létesítménye - függetlenül a használat jogcímétől -, ahol részben vagy egészben iparűzési tevékenységet folytat, azzal, hogy a telephely kifejezés magában foglalja különösen a gyárat, az üzemet, a műhelyt, a raktárt, a bányát, a kőolaj- vagy földgázkutat, a vízkutat, a szélerőművet (szélkereket), az irodát, a fiókot, a képviseletet, a termőföldet, a hasznosított (bérbe vagy lízingbe adott) ingatlant, az ellenszolgáltatás fejében igénybe vehető közutat, vasúti pályát. (Htv. 52. §. 31. pont a) alpont).

A fenti jogszabály a Htv. szerinti telephely létéhez három feltétel együttes teljesülését kívánja meg:

- az „állandó üzleti létesítmény” létét, mely alatt az adóalany – normaszövegben nevesített, illetve minden egyéb – ingatlanhoz kapcsolódó valamilyen jogcím-használata (pl.: tulajdonlás,lízingbevétel/adás, szívességi használat) értendő,

- az ingatlan jellegű üzleti létesítmény iparűzési (vállalkozási) tevékenység (Pl.: menedzsmenti határozathozatal) színtere vagy kiinduló pontja legyen,

- a vállalkozó és/vagy alkalmazottja az üzleti létesítményben/létesítményen vagy a létesítményből kiindulóan végezzen gazdasági tevékenységet.

A gazdasági társaságokról szóló 2006. évi IV. törvény (Gt), valamint a cégnyilvánosságról, a bírósági cégeljárásról és a végelszámolásról szóló 2006. évi V. törvény (Ct.) szabályai szerint, ha a cég székhelye és központi ügyintézés helye nem azonos címen, településen van, akkor a központi ügyintézés helyét a létesítő okiratban és a cégjegyzékben külön fel kell tüntetni. A székhelytől eltérő településen lévő központi ügyintézés helye a Htv. alkalmazásában telephelynek minősül, ha az előzőekben ismertetett három feltételnek megfelel.

A Htv. szerinti telephely fogalma nem azonos Gt. És Ctv. telephelyfogalmával, ebből következően a Htv. szerinti telephely lehet cégjegyzékbe bejegyzett, illetőleg nem bejegyzett, s mindez fordítva is igaz. Ugyancsak az egyéni vállalkozó telephelyengedélyében bejegyzett ingatlancím automatikusan nem jelent Htv. szerinti telephelyet.

1. Távközlési szolgáltatás esetén, távközlési szolgáltatásnak minősül, ha a vállalkozó összes nettó árbevételének legalább 75 %-a távközlési tevékenységből (TEÁOR ’08 szerint a 61.2 ágazatba sorolt) származik.

**ba)** Vezetékes távközlési tevékenységet végző vállalkozónak azon önkormányzat illetékességi területén van a telephelye, ahol az adóév első napján – az elektronikus hírközlésről szóló törvény szerinti – előfizetőjének távközlési szolgáltatást nyújt. Azaz, a vezetékes távközlési szolgáltató esetén a szolgáltatásnyújtás tényleges helye minősül telephelynek.

**bb)** Vezeték nélküli (mobil) távközlési tevékenységet végző vállalkozó (az a vállalkozó, melynek nettó árbevétele legalább 75 %-ban a TEÁOR’08 61.2 számú vezeték nélküli távközlési tevékenységéből ered) esetén telephely az adóév első napja szerinti állapot alapján az utólag fizetett díjú távközlési szolgáltatást igénybe vevő előfizető számlázási címe szerint azonosított település.

1. Villamosenergia-, földgázszolgáltatás nyújtása esetén a villamos energiáról szóló törvény szerinti egyetemes szolgáltató, villamosenergia-kereskedő és villamos energia elosztó hálózati engedélyes, továbbá a földgázellátásról szóló törvény szerinti egyetemes szolgáltató, földgázkereskedő és földgázelosztói engedélyes esetén azon önkormányzat illetékességi területe, ahol villamos energia vagy földgáz értékesítése, illetve a villamos energia vagy földgáz elosztása a végső fogyasztó, a végső felhasználó (a továbbiakban együtt: végső fogyasztó) részére történik, feltéve, hogy a villamosenergia-kereskedő, a földgázkereskedő, a villamos energia egyetemes szolgáltató, a földgáz egyetemes szolgáltató, illetve a villamosenergia elosztó hálózati engedélyes, a földgázelosztói engedélyes adóévet megelőző adóévi számviteli törvény szerinti nettó árbevételének legalább 75%-a közvetlenül a végső fogyasztónak történő értékesítésből, illetve a végső fogyasztó számára történő elosztásból származik.

Azaz, a villamosenergia vagy földgáz egyetemes szolgáltató, villlamosenergia- vagy földgázkereskedő, illetőleg a villamosenergia vagy földgáz elosztói engedélyes esetén a végső fogyasztók/felhasználók helye szerinti település a 2016. adóévre akkor vált telephellyé, ha a vállalkozó 2015. adóévi nettó árbevételének legalább 75 %-a a villamos energia, földgáz végső fogyasztók/felhasználók részére történő értékesítésből, illetőleg elosztásból származott.

1. a bizalmi vagyonkezelésbe adott vagyon esetén a kezelt vagyonba tartozó hasznosított ingatlan.
2. Építőipari tevékenység esetén Htv. szerinti telephelynek minősül a TEÁOR’08 besorolása szerint a 41-43. ágazatba tartozó építőipari tevékenység folytatásának, illetőleg természeti erőforrás feltárásának, kutatásának helye szerinti település egésze, feltéve, hogy a folyamatosan vagy megszakításokkal végzett tevékenység időtartama 2016. adóévben a 180 napot meghaladta (Htv. 37. § (3)).

# A BEVALLÁSI NYOMTATVÁNY EGYES SORAI

FŐBEVALLÁS

***I. A BEVALLÁS JELLEGE***

Az Art. és a Htv. többféle esetben ír elő bevallás-benyújtási kötelezettséget. A bevallási nyomtatvány egyes pontjaiban a bevallás jellegét kell „X” jellel megjelölni.

**I.1. Éves bevallás**  melletti négyzetbe akkor kell X-et tenni, ha a vállalkozást az önkormányzat illetékességi területén 2016. teljes adóévben iparűzési adókötelezettség terhelte. Ebben az esetben a II. pontban a „Bevallási időszak” 2016. január 1. naptól – 2016. december 31-ig tart.

**I.2. Záró bevallás** melletti négyzetbe kell X-et tenni, ha a III. számú rovat valamely esete áll fenn, így pl. a vállalkozás átalakul (egyesülés vagy szétválás), vagy felszámolását, végelszámolását rendelték el, vagy adóköteles tevékenységét az adózó megszűnteti, az egyéni vállalkozói igazolványt az okmányiroda visszavonta, továbbá az *Art.* 33. §-ának (3) bekezdésében foglalt különös szabályok miatt soron kívül kell beadnia.

A záró bevallás benyújtásának okát a III. pontban, a megfelelő négyzetben kell jelölni. A II. pontban meg kell jelölni azt az időszakot, amelyre a bevallás vonatkozik. A bevallás benyújtásának időpontjára az Art. 33. § (4)-(6), illetve (12) bekezdésben foglaltak, továbbá a Htv. 39/A. §-ban és a 39/B. §-ban foglaltak az irányadóak.

Abban az esetben, **ha az adózó adókötelezettsége Gyöngyös Város Önkormányzat illetékességi területén azért szűnik meg, mert székhelyét más településre áthelyezi, vagy telephelyét megszünteti Gyöngyösön,** de más településeken az adókötelezettség továbbra is fennáll**,** akkor az adóévben fennálló adókötelezettség időtartamáról szóló bevallást csak az adóévet követő év május 31-ig kell benyújtani, kivéve, ha még a székhely-áthelyezés, telephely megszüntetés évében az adózó más okból záró bevallás-benyújtására kötelezett. Ekkor itt X-et kell tenni és a II. pontban pedig az adóévben a Gyöngyösön fennálló adókötelezettség időtartamát is meg kell jelölni. A III. pont alatt értelemszerűen külön kell jelölni a székhelyáthelyezés (III. 9.), telephely-megszűntetés (III.10.) tényét.

**A záró bevalláshoz a megszűntetést megalapozó cégkivonatot, illetve a működési engedély visszavonásáról szóló értesítés másolatát csatolni szükséges!**

Azon vállalkozónak, aki az egyszerűsített vállalkozói adó **(EVA) alanya** és az iparűzési adóban az egyszerűsített adóalap megállapítást választotta, de év közben az eva alanyisága megszűnt, az adóév első napjától az eva alanyiság utolsó napjáig terjedő időszakról (melyet jelölni kell a II. pontban) évközi bevallást kell benyújtani az eva bevallás benyújtásával egyidejűleg. Ilyen esetben – ha az iparűzési adóalanyiság egyébként nem szűnik meg –a I.2 sor melletti négyzetbe, továbbá a III.11 négyzetbe is X-et kell tenni.

Amennyiben a vállalkozó a kisadózó vállalkozók tételes adójának (**KATA) alanyává** válik, s az iparűzési adóban tételes adóalap szerinti megállapítást választ, akkor az adóév első napjától, a kata-alanyiság kezdő napját megelőző napig terjedő időszakról „záró bevallást” kell benyújtania az általános szabályok szerint, az adóévet követő év május 31-ig. Ekkor a III. 13. pontba kell X-et tenni.

Abban az esetben, ha a vállalkozó-alanyisága bármely ok miatt megszűnik, vagy a kata-alany egyéni vállalkozóként tevékenységét szünetelteti, akkor a megszűnés, illetve a szüneteltetés kezdő hónapjának utolsó napját követő 15 napon belül kell „záró bevallást” benyújtani, és a kata-alanyiság időszakára fennálló adókötelezettségről elszámolni. Ekkor a III. 12. pontot kell X-szel megjelölni.

Ha a kata-alany a 2016. évben tételes adóalap szerint adózott és 2017. február 15-éig benyújtott nyilatkozatával (változás-bejelentésében) 2017. évtől megszüntette iparűzési adóban a tételes adólap szerinti adózását – feltéve, hogy adóbevallás-benyújtására jogosult vagy kötelezett –, akkor a 2016. adóévre bevallást nyújt be. Ekkor az I.2. sorba kell X-et tenni, míg a III. 16. pontot megjelölni, s be kell írnia: „kata-alanyként adómegállapítási mód változása”.

A III. 15. sorban annak az adózónak is kell X-et tennie, aki/amely kata-alanyként a 2016. adóévre az „általános szabályok” szerint vagy a nettó árbevétel 80%-ában állapítja meg az iparűzési adóját és 2017. február 15-éig (változás-bejelentési nyomtatványon) arról nyilatkozott, hogy a 2017. adóévtől tételes adóalap szerint fizeti meg az iparűzési adót, illetve azon vállalkozónak, amely a naptári évtől eltérő üzleti évről visszatér a naptári év szerinti adómegállapításra. Ekkor a speciális záró bevallási okot is be kell írnia.

Ha a kisvállalati adó (**KIVA) alanyának** alanyisága bármely ok miatt megszűnik, akkor a kiva-alanyiság naptári évben fennálló időszakra választhatja az iparűzési adó kiva-alap 1,2-szeresében való megállapítását. Ezen adóévről évközi bevallást kell benyújtani, mégpedig a beszámolókészítésre nyitva álló határnapig (a kiva-alanyiság megszűnésével, a mérlegfordulónappal az önálló üzleti év befejeződött.) A kiva-alanyiság megszűnése esetén, e tényt a III. 14. pontban kell jelölni. Ekkor a naptári év hátralévő részéről (mint önálló adóévről) a bevallást az általános szabályoknak megfelelően, az adóévet követő év ötödik hónapjának utolsó napjáig kell teljesíteni.

**I.3. Előtársasági bevallás** mellett kell X-szel jelölnie a jogelőd nélkül alakult(nonprofit)gazdasági társaságnak, egyesülésnek, szövetkezetnek, erdőbirtokossági társulatnak, közhasznú társaságnak. Ezen adóalanyoknak a bevallást az előtársasági időszak alatti vállalkozási tevékenységről kell benyújtani. (A II. pontban az előtársasági létforma alatti adókötelezettség időtartamát kell megjelölni.) Az előtársasági időszaknak a jogelőd nélkül alakuló szervezet társasági, társulati szerződése (alapító okirata, alapszabálya) ellenjegyzésének, illetőleg a közokiratba foglalásának napjától a cégjegyzékbe való bejegyzésének, vagy a cégbejegyzési kérelem jogerős elutasításának, vagy a cégbejegyzési eljárás megszüntetésének napjáig terjedő időtartam minősül.

Ha az adózót a cégbíróság a cégbejegyzési kérelem benyújtásának évében bejegyezte, akkor az adót a bejegyzéstől számított 120 napon belül kell megállapítania, az előtársaság adókötelezettségéről szóló bevallást azonban csak a bejegyzést követő év május 31-ig kell benyújtania. Ebben az esetben a cégbejegyzést követő naptól az adóév utolsó napjáig terjedő időszakról szóló éves bevallást is az adóévet követő év május 31-ig kell benyújtania!

Ha az adózót a cégbíróság nem a cégbejegyzési kérelem benyújtásának évében jegyezte be a cégjegyzékbe, vagy a cégbíróság a cégbejegyzési kérelmet jogerősen elutasította, vagy az adózó a bejegyzési kérelmet visszavonta, akkor az adókötelezettség keletkezésétől az előtársasági időszak utolsó napjáig terjedő időtartamról szóló bevallást az előtársasági időszak utolsó napjától számítva 120 napon belül kell benyújtani. Ezt a I. 3. és a III. 8. pontban kell jelölni.

**I.4. Naptári évtől eltérő üzleti évet választó** adózó, ezen minőségét jelzi a rovatban. A számvitelről szóló 2000. évi C. törvény, illetve az Art. 32. § (1) és a 6. sz. melléklete alapján a naptári évtől eltérő üzleti évet választó adózónak az adóév utolsó napját követő 150. napig kell az éves bevallást benyújtani. A bevallási időszak ebben az esetben értelemszerűen az adóév (üzleti év) első és utolsó napja közötti időszakot jelenti, amely 12 hónapra terjed ki, kivéve az áttérés évét. Ez utóbbi esetben az adóév első napja a naptári év első napjával, az utolsó pedig a választott mérlegfordulónappal egyezik meg.

**I.5. Év közben kezdő adózó bevallása** mellé X-et kell tenni, ha a gazdasági társaság, egyéb jogi személy év közben alakul meg, illetőleg az egyéni vállalkozó év közben kéri a KEKKH által vezetett, egyéni vállalkozók nyilvántartásába való felvételét.

**I.6. Naptári évtől eltérő üzleti évet választó áttérésének évéről készült évközi bevallása.** Az áttérés éve egy adóév, de annak hossza mindig kevesebb, mint 12 hónap. Ennek tényét itt kell jelölni. A bevallási időszaknál (II. pont) pedig az áttérés időszakát, mint önálló adóévet kell feltüntetni.

**I.7. Az Szja. törvény 3. §-ának 18. pontjában meghatározott mezőgazdasági őstermelőnek** – feltéve, hogy a Htv. alkalmazásában vállalkozónak minősült, azaz, ha az adóévi bevétele a 600 ezer forintot meghaladta.

**I.8. A Htv. 41. § (8) bekezdése alapján, a közösőstermelői igazolványban adószámmal rendelkező őstermelő (adózó) családigazdálkodó bevallásának** jelölése. Ezt akkor kell választani, ha a közös őstermelői igazolvánnyal rendelkezők, a családi gazdaságtagjai abban állapodnak meg, hogy adóbevallási kötelmüket nem külön-külön, hanem közösen, az adószámmal rendelkezőőstermelő, családi gazdálkodó nevén és bevallásában teljesítik. Ezen adózási mód alkalmazása nem kötelező, azonban annak választása esetén a „J” betétlapot is teljes körűen ki kell tölteni, s minden tagnak aláírni!

**I.9. A Htv. 37. § (2) a) pontja alapján állandó jellegű iparűzési tevékenységgé váló tevékenység után benyújtott bevallás:** E törvénypont szerint, ha az önkormányzat illetékességi területén az ott székhellyel, telephellyel nem rendelkező vállalkozó építőipari tevékenységet folytat, illetőleg természeti erőforrást tár fel vagy kutat, és ezen folyamatosan vagy megszakításokkal végzett tevékenységének időtartama adóéven belül a 30 napot meghaladja, de nem éri el a 181 napot, úgy az adott önkormányzatnál ideiglenes jellegű az iparűzési tevékenysége. Azonban ha **a tevékenység folytatásának időtartama a 180 napot meghaladja, akkor a tevékenység végzésének helye telephelynek minősül,** melynek következtében **helyi iparűzési adóbevallási kötelezettsége keletkezik** az önkormányzat illetékességi területén folytatott **állandó jellegű iparűzési tevékenység utáni** adókötelezettségéről.

**I. 10. KATA-alanyként benyújtott bevallás:** Ha a KATA alanya az iparűzési adóban az adóévben (változás-bejelentésében) tételes adóalap szerinti adózást választott, akkor – főszabály szerint – nem terheli bevallás-benyújtási kötelezettség. Azonban az iparűzési adót tételes adóalap-megállapítás szerint fizető kata alanynak is kell bevallást benyújtania a Htv. 39/B. § (6) bekezdésében texatíve felsorolt tényállások esetén:

* ha az adóévben a kata-alany adófizetési kötelezettsége – 30 napot meghaladó keresőképtelenség miatt (például táppénzben, gyermekgondozási díjban/segélyben részesül; katonai szolgálatot teljesítő önkéntes tartalékos katona; fogvatartott) – szünetelt, és a vállalkozó több iparűzési adót fizetett, mint amennyit az adókötelezettség időszakára fizetnie kellett volna.
* a kata-alany a foglalkoztatás-növelés miatti törvényi adóalap-mentességet, a települési önkormányzat által rendeletben biztosított adómentességet/kedvezményt kíván utólag igénybe venni vagy az építőipari tevékenység kapcsán megfizetett átalányadó, illetőleg a költségként/ráfordításként elszámolt e-útdíj összegével csökkenteni kívánja az állandó jellegű tevékenységhez kapcsolódó adófizetési kötelezettségét.

Az említett esetekben az **adóbevallást az adóévet követő év január 15-ig kell benyújtani** (Htv. 39/B. § (6) bek. b) pont).

 **I. 11. A Htv. 39/E. § szerinti mentes adóalany bevallása:** A szabályozott ingatlanbefektetési társaságról szóló törvény (továbbiakban: Szit-tv.) szerinti szabályozott ingatlanbefektetési társaság, a Szit-tv. szerinti szabályozott ingatlanbefektetési elővállalkozás, valamint említettek projekttársasága választja ezt a pontot.

 I**. 12. A Htv. 39/F. §-a** rendelkezik a beszerző, értékesítő szövetkezetek mentességéről. Ha a szövetkezet adóalany megfelel a Htv. 52. § 34. pontja szerinti meghatározásnak ( a szövetkezet, amelynek nettó árbevétele legalább 95%-ban tagjai részére történőértékesítésből vagy tagja termékeinek értékesítéséből származik), akkor e törvényi mentességet igénybe veheti. A mentesség igénybevételének tényét itt kell jelölni.

 **I. 13. Önellenőrzés:** Azon adózónak kell e rovatba X-et tennie, aki/amely a korábbi adóévre benyújtott adóbevallását – az Art. rendelkezései alapján – önellenőrzéssel (utólag) helyesbíteni kívánja. Emellett **az adózó köteles azon „bevallási” sort is jelölni, amelyhez kapcsolódik az önellenőrzése. Az adóbevallását helyesbítő adózó az önellenőrzött adóévi bevallási nyomtatvány főlapját és kapcsolódó betétlapjait az új adatokra figyelemmel köteles a bevallási nyomtatvány valamennyi sorát kitölteni.** Ekkor a II. mezőben, „Bevallott időszakban” azt az adóévet kell meghatározni, amelyre a helyesbítés vonatkozik.

***II. BEVALLÁSI IDŐSZAK***

Kérjük megjelölni azt az időszakot, amelyre a bevallás vonatkozik. Ha teljes adóévben fennállt az adókötelezettség, akkor e pontban 2016.01.01. naptól 2016.12.31. napig terjedő időszakot kell feltüntetni. Ha az adókötelezettség nem állt fenn a teljes adóévben, például év közben keletkezett, akkor az adókötelezettség kezdő napjától 2016.12.31-ig terjedő időszakot kell beírni. Pl.: ha a vállalkozást 2016.07.15-én jegyezte be a cégbíróság, vagy a vállalkozás ekkortól létesített Gyöngyös illetékességi területén telephelyet, akkor a bevallási időszak: 2016.07.15-től 2016.12.31-ig tart.

***III. A ZÁRÓ BEVALLÁS BENYÚJTÁSÁNAK OKA***

E pontban a záróbevallás benyújtásának okát a megfelelő négyzetben kérjük X-szel megjelölni. Ha az I.2. Záróbevallás mellett X szerepel, akkor a III. pontban a záróbevallás benyújtásának okát is – a texatíve felsorolás 1-16. pontja egyikét – kell jelölni a megfelelő négyzetbe tett X jellel. Amennyiben a záróbevallás benyújtásának okaként a 16. Egyéb sort jelöli meg, úgy a megszűnés okát értelemszerűen szövegesen is jelölni szükséges.

*IV. A BEVALLÁSBAN SZEREPLŐ BETÉTLAPOK*

A bevallási nyomtatványhoz kiegészítő lapok tartoznak, melyeket a végzett tevékenység jellegének megfelelően kötelező kitölteni. Az **"A"-**tól **"D"-ig** terjedő lapok a nettó árbevétel levezetését tartalmazzák. Ezek közül csak egyet - avállalkozásra irányadó betétlapot - kell kitölteni és benyújtani.

**"A" jelű** betétlapot azon adózónak kell kitölteni, akik/amelyek az **általános szabályok szerint (Htv. 39. § (1) bek.)** határozzák meg árbevételüket. Ide tartozik minden olyan iparűzési adóalany, amely nem minősül hitelintézetnek, pénzügyi vállalkozásnak, biztosítónak, befektetési vállalkozásnak. Szintén ezt a betétlapot kell kitölteni a kata-alanynak, azzal a különbséggel, hogy ebben az esetben a Htv. 39/B. § (3) bekezdésében meghatározott 2,5 millió forint adóalapot, vagy – amennyiben nem teljes adóévben működött – annak időarányos részét kell szerepeltetni.

**"B" jelű** betétlapot a hitelintézetekről és pénzügyi vállalkozásokról szóló törvény szerinti **hitelintézeteknek és pénzügyi vállalkozásoknak** kell kitölteni.

**"C" jelű**  betétlapot a **biztosítóknak** kell kitölteni.

**"D" jelű** betétlapot a **befektetési vállalkozásoknak** kell kitölteni.

**"E" jelű**  betétlapot mindazon vállalkozásnak ki kell töltenie, amely az eladott áruk beszerzési értéke és/vagy közvetített szolgáltatások értéke címen csökkenteni kívánja a Htv. szerinti nettó árbevételét az iparűzésiadó-alap megállapítása során, valamint árbevételük az 500 millió forintot meghaladta. Ugyanakkor nem kell kitöltenie az „E” jelű betétlapot annak az adóalanynak, aki/amely az egyszerűsített adóalap megállapítás bármely módját választotta/választja a bevallás adóévére.

**„F” jelű** betétlapon a több önkormányzat illetékességi területén tevékenységet végző vállalkozó **adóalap megosztásának** arányszámait kell közölni annak, aki/amely a székhelyén kívül legalább egy településen telephellyel rendelkezik, azaz adóalap megosztására kötelezett.

**"G" jelű** betétlapot azon adózónak kell kitöltenie, akinek az iparűzési adóban túlfizetése, míg más adónemben/adóhatóságnál adótartozása vagy adók módjára behajtandó köztartozása áll fenn. A betétlap a túlfizetésről szóló nyilatkozattételre, illetve a más adóhatóságnál fennálló köztartozás megnevezésére szolgál.

**„H” jelű** betétlapot azon adózó tölti ki, aki/amely a korábbi adóévre benyújtott adóbevallását – az Art. rendelkezései alapján – utólag önellenőrzéssel helyesbíteni kívánja.

**„I” jelű** betétlapot azon adóalanyoknak kell kitölteni, amelyek éves beszámolójukat az IFRS-ek szerint készítik. Az „A”-„D” lapokat nem kell kitölteni azon vállalkozásoknak, amelyek az „I”jelű betétlap kitöltésére kötelezettek. Szükséges azonban az „E” jelű lap kitöltése!

**„J” jelű** beétlapot azon, közös őstermelői igazolvánnyal rendelkező adóalanyoknak, családi gazdálkodó adóalanyoknak kell kitölteni, akik az adóévi iparűzési adókötelezettségüket úgy kívánják teljesíteni, hogy a közös őstermelői, családi gazdálkodóitevékenység-végzésből származó teljes iparűzési adóalapot az adószámmal rendelkező őstermelő, családi gazdálkodó vallja be. A közös őstermelői igazolvánnyal rendelkező többi őstermelőnek, illetve a családi gazdaság többi tagjának ebben az esetben nem kell külön-külön iparűzési adóbevallást benyújtaniuk. Ezen betétlapon azonban nyilatkozniuk kell ezen egyszerűsítettadóbevallási módról.

**„K”** **jelű** kiegészítő lapon azon vállalkozás nyilatkozhat a helyi iparűzési adó **meghatározott célú felhasználásáról**, amelynek a helyi iparűzési adóban legalább 100.000 Ft végleges adó fizetési kötelezettsége keletkezett, és az adóját teljes egészében megfizette.

*V. AZONOSÍTÓ ADATOK*

Az adózó azonosításához szükséges adatokat értelemszerűen kell kitölteni. ***Felhívjuk figyelmüket a vállalkozás adatainak pontos és teljes körű kitöltésére, minden rovatot ki kell tölteni!***

Az önkormányzati adóhatóságoknak adatszolgáltatási kötelezettségük van az NGM felé a ***statisztikai számjel,*** valamint a ***TEÁOR szám*** tekintetében, így kérjük az adóbevallásban ezt pontosan megadni! **Különösen a helytelen adószám közlése, illetve a statisztikai számjel, a TEÁOR szám, valamint a bankszámlaszámok feltüntetésének elmulasztása esetén a bevallás nem kerül feldolgozásra, és az adóhatóság hiánypótlásra fogja felszólítani! A bejelentés elmulasztása mulasztási bírság megállapítását eredményezi.**

A kitöltő neve, telefonszám, illetve az e-mail cím feltüntetése az adóhatóság részéről esetlegesen jelentkező gyors kapcsolatfelvételt szolgálja. (PM rendelet szerinti kötelező bevallási elem!)

***VI. AZ ADÓ ALAPJÁNAK EGYSZERŰSÍTETT MEGHATÁROZÁSI MÓDJÁT VÁLASZTÓK NYILATKOZATA***

Az adózónak akkor kell X-et tennie a megfelelő helyre, ha 2016. adóévre az adóalap egyszerűsített meghatározási módját választja.

Az egyszerűsített adóalap-megállapítás az adó alapjának főszabályától (Htv. 39.§ (1) bek.) eltérő megállapítást jelent, erről az adóalanynak külön nyilatkoznia kell az adóbevallásban.

Az iparűzési adóalap egyszerűsített megállapítási módjának a 2016. évre való utólagos választásával az alábbi adózók élhetnek:

**a) teljes adóévben az Szja-tv. szerinti átalányadózó vállalkozó:** a Htv. 39/A. § (1) bekezdése alapján, a személyi jövedelemadóról szóló törvény (Szja-tv.) szerint a 2016. adóévben átalányadózó magánszemély (egyéni vállalkozó, mezőgazdasági kistermelő) vállalkozók. Ezen vállalkozók iparűzési adó alapjának összege az Szja.-tv. szerinti átalányban megállapított jövedelem 20 %-kal növelt összege, azzal, hogy az adó alapja nem lehet több, mint az Szja tv. szerinti e tevékenységből származó bevételének a 80 %-a.

**b) az EVA-tv. alanya:** az egyszerűsített vállalkozói adó hatálya alá tartozó EVA adóalany iparűzési adó alapjának összege – a Htv. 39. § (1) bekezdésében, vagy a 39/A. §-ban foglalt előírásoktól eltérően – az egyszerűsített vállalkozói adó (EVA) alapjának 50 %-a.

**c)** az a) pontban említetteken kívül mindazon (pl,. tételes költségelszámolást alkalmazó) magánszemély, iparűzési adó azon alanya (eva-alany, kata-alany is lehet), illetőleg lehet gazdasági társaság vagy egyéb szervezet is, akinek a nettó árbevétele az adóévben– 12 hónapnál rövidebb adóév esetén napi arányosítással számítva időarányosan – **a 8 millió forintot nem haladta meg**. Ebben az esetben az iparűzési adóalap összege a nettó árbevétel 80 %-a.

**d) azon kiva-alany**, amely az iparűzési adóalapot a kiva-alap 20 %-kal növelt összegében állapítja meg.

A VII. pont 1. sorában kell feltüntetni:

* Átalányadózóként /a) pont/ az egyszerűsített adóalap-megállapítást választó vállalkozónak az átalányadó alapját, a VII. pont 6. sorában pedig az átalányadó 1,2-vel szorzott összegét, mint iparűzési adó alapot,
* az EVA alanynak /b) pont/ az EVA alapját, a VII. 6. sorban pedig az EVA-alap 50 %-át, mint iparűzési adó alapot,
* az egyszerűsített adóalap-megállapítást választó más vállalkozónak /c) pont/ a VII. 6. sorban a nettó árbevétel 80 %-át, mint iparűzésiadó-alapot.

A Htv. 39/A. § (4) bekezdése értelmében, ha az adóévben az Szja szerinti átalányadózásra való jogosultság nem munkaviszony létesítése miatt szűnik meg, akkor az adó alapját – az adóév egészére – a 39. § (1) bekezdése szerint kell megállapítani (általános módszer). Ha viszont az átalányadózásra való jogosultságát a magánszemély munkaviszony létesítése miatt veszíti el úgy, hogy az adóévben elért árbevétele a 8 millió forintot nem haladja meg, az iparűzési adójának alapját ebben az adóévben a a Htv. 39/A. § (3) bekezdése szerint, a nettó árbevételének 80%-ban is megállapíthatja.

Nem kell az adóbevallásban külön nyilatkoznia azon kata-alanynak, aki/amely az iparűzési adót a 2016. adóévre tételes adóalap szerint (egyszerűsített módon fizette meg és) állapítja meg, ezen adóalap-megállapítás választásáról ugyanis az adóévre (előre) legkésőbb 2016. február 15-ig benyújtott változás-bejelentési nyomtatványon már nyilatkozott.

Az egyszerűsített adóalap-megállapítás választásáról az adóbevallásban nyilatkozó adózónak nem kell kitölteni a VII. 2-5. sorokat és az A és E betétlapot.

A 2016. adóévre változás-bejelentésében tételes adóalap szerinti adózást választott és ezen adóévre adóbevallást benyújtó kata-alanynak a VII. 1-5. sort valamint az A és E betétlapot nem kell kitöltenie.

*VII. AZ ADÓ KISZÁMÍTÁSA*

Az egyes sorok adatait a Htv.-ben, a számviteli törvényben, vagy más egyéb törvényben foglalt szabályok alapján kell megadni.

**1. sor:** Itt kell feltüntetni a vállalkozás egészének szintjén képződő Htv. szerinti nettó árbevétel összegét, függetlenül attól, hogy tevékenységét hol (mely településen, belföldön és/vagy külföldön) végezte. A nettó árbevétel levezetéséhez szükséges a megfelelő a betétlap kitöltése is. **Elsőként a vonatkozó kiegészítő lapot („A-B-C-D” lap) kell kitölteni,** s ezen betétlap II.1. sorában szereplő Htv. szerinti – vállalkozási szintű – éves nettó árbevétel összegét kell itt szerepeltetni.

Az egyszerűsített adóalap-megállapítást választó adózók közül,

* az Szja-tv. szerinti átalányadózónak (VI. a) pont) az átalányadó alapját (az Szja-tv. szerinti átalányban megállapított jövedelem 20 %-kal növelt összegét, maximum az Szja-tv. szerinti – e tevékenységéből származó – bevétel 80 %-át);
* azon eva-alanynak (VI. b) pont), aki/amely az egyszerűsített adóalap-megállapítást választó vállalkozónak az „A” betétlapon levezetett (kiszámított) nettó árbevétel összegét
* azon kiva-alanynak (VI. d) pont), amely az iparűzési adó alapját a kiva-alap 20 %-kal növelt összegében állapítja meg, a kiva alapjának összegét kell feltüntetnie.

Az iparűzési adót a 2016. adóévben tételes adóalap szerint fizető és erre az adóévre bevallást benyújtó kata-alanynak ezt a sort üresen kell hagynia.

**2. sor:**  Itt kell feltüntetni a vállalkozási szintű, levonható eladott áruk beszerzési értékének (elábé) és a közvetített szolgáltatások értékének együttes összegét. A levonható összeg levezetését az „E” jelű betétlap tartalmazza, ezért azt – ha van említett jogcímen levonható tétel – kötelezően ki kell tölteni.

**E*ladott áruk beszerzési értéke*** *(Htv. 52. § 36. pontja):* a kettős könyvvitelt vezető vállalkozások esetében a vásárolt és változatlan formában eladott anyagoknak, áruknak – a számvitelről szóló törvény szerint az eladott áruk beszerzési értékeként elszámolt – bekerülési (beszerzési) értéke. Az egyszeres könyvvitelt, valamint – a személyi jövedelemadóról szóló törvény hatálya alá tartozó – pénzforgalmi nyilvántartást vezető vállalkozók esetében a tárgyévi árubeszerzésre fordított kiadás, csökkentve a kifizetett árukészlet leltár szerinti záró értékével, növelve a kifizetett árukészlet leltár szerinti nyitó értékével. Csökkenti az eladott áruk beszerzési értékét az az érték, amellyel az adóalany anyagköltségként, alvállalkozói teljesítés értékeként, illetve közvetített szolgáltatások értékeként nettó árbevételét csökkentette.

***Közvetített szolgáltatások értéke*** *(*Htv. 52. § 40. pontja)*:* az adóalany által saját nevében vásárolt és a harmadik személlyel (a megrendelővel) írásban kötött szerződés alapján, a szerződésben rögzített módon részben vagy egészben, de változatlan formában továbbértékesített (továbbszámlázott) szolgáltatás értéke. Közvetített szolgáltatásnál az adóalany vevője és nyújtója is a szolgáltatásnak, az adóalany a vásárolt szolgáltatást részben vagy egészben közvetíti úgy, hogy a megrendelővel kötött szerződésből a közvetítés lehetősége, a számlából a közvetítés ténye, vagyis az, hogy az adóalany nemcsak a saját, hanem az általa vásárolt szolgáltatást is értékesíti változatlan formában, de nem feltétlenül változatlan áron, egyértelműen megállapítható. Ide sorolandó továbbá a közvetített szolgáltatások közé nem tartozó, az adóalany által továbbszámlázott olyan alvállalkozói teljesítés értéke, amelynek végzése során az adóalany mind megrendelőjével, mind alvállalkozójával a Polgári Törvénykönyv (Ptk.) szerinti – írásban kötött – vállalkozási szerződéses kapcsolatban áll. Alvállalkozói teljesítés értékének minősül annak a – közvetített szolgáltatásnak nem minősülő – szolgáltatásnak az ellenértéke is, amelyet az adóalany az általa értékesített új (a használatbavételi engedély jogerőre emelkedését megelőzően vagy azt követően első ízben értékesített) lakás előállításához a Ptk. szerinti, írásban megkötött vállalkozási szerződés alapján vesz igénybe. Az e pont szerinti értékkel az adóalany akkor csökkentheti a nettó árbevételét, ha azzal a Htv. 52.§ 22. pont *a)* alpontja szerint jogdíjként, a Htv. 52.§ 36. pont szerint eladott áruk beszerzési értékeként, a Htv. 52.§ 37. pont szerint anyagköltségként a nettó árbevételét nem csökkentette;

Az Sztv-vel azonos tartalmú közvetített szolgáltatásról lehet szó, ha az adóalany saját nevében, de más javára rendel meg valamely szolgáltatást és azt változatlan formában részben, illetőleg egészben „továbbadja”, továbbszámlázza. Ekkor az adóalany az adott szolgáltatást nem saját teljesítményéhez használja fel, azt a megbízója javára rendeli meg, a szolgáltatás tényleges igénybe vevője pedig a megrendelő. Az adóalany tehát „beékelődik” a szolgáltatást ténylegesen nyújtó, illetve fogadó közé, és ez megnyilvánul a háromoldalú számlázási kapcsolatban is, amikor a szolgáltatás nyújtója az adózónak számláz (jogi értelemben vele áll kapcsolatban), az adózó pedig e teljesítményt – változatlan formában, de nem feltétlenül változatlan áron – továbbszámlázza megrendelője részére. A „változatlan formában történő továbbszámlázás” fogalom feltételezi, hogy az adózó közvetítőként jár el a szolgáltatás tényleges igénybevevője és a szolgáltatás tényleges nyújtója között, tehát a megrendelt szolgáltatást nem saját teljesítményéhez használja fel, mert azt saját nevében más javára rendeli meg. A szolgáltatás fizikai teljesítését a szolgáltatás tényleges nyújtója az adózó megrendelője részére teljesíti, azonban a teljesítést az adózó ismeri el, így a szolgáltatás tényleges nyújtója az adózónak számláz.

Részben és változatlan formában történik a vevő javára megrendelt (ténylegesen a vevő által igénybe vett) szolgáltatás továbbadása abban az esetben is, ha az adóalany több megrendelő részére közvetíti ugyanazon, neki számlázott szolgáltatást. Természetesen ebben az esetben sem lehet több azonban a nettó árbevétel-csökkentő tétel az adózónál a szolgáltatás tényleges nyújtója által részére kiszámlázott összegnél.

A tartalmi kritériumot a megrendelővel – írásban – kötött szerződés, illetve az ügylet lényegi tartalma alapján lehet megállapítani. Másként fogalmazva, a megrendelővel kötött szerződés támasztja alá (teszi lehetővé) egy szolgáltatás közvetített szolgáltatásként való minősítését. Természet szerint lehet szó közvetített szolgáltatásról, például az utazásszervező és az utas közötti utazási szerződés alapján igénybevett szálláshely-szolgáltatás esetén. Ez esetben ugyanis az utazási iroda saját nevében a megrendelője, az utasa javára rendeli meg, illetve veszi igénybe a szálláshely-szolgáltató szolgáltatását.

Egy adott igénybe vett szolgáltatás közvetítése tényének ki kell tűnnie a számlázási, nyilvántartási rendből is. Az idézet fogalom szerint ugyanis a számlából a közvetítés tényének is egyértelműen ki kell tűnnie. Amennyiben a vállalkozás egyben saját teljesítményét és az általa vásárolt szolgáltatást is értékesíti, azt a számlában el kell különíteni. Nem feltétel azonban, hogy az adózó az igénybe vett szolgáltatást azonos összegben számlázza tovább megrendelőjének.

Ahhoz, hogy az iparűzési adóalapjának kiszámítása során a nettó árbevételt e jogcímen csökkenteni lehessen, az adózónak a következők szerinti nyilvántartási rendet kell kialakítania. A nyilvántartás alapján, megrendelőként egyértelműen egymáshoz rendelhetők legyenek: az adózó által igénybe vett (közvetítendő) szolgáltatás (bejövő) számlájának sorszáma, a szolgáltatás megnevezése, ellenértéke; a megrendelő számára továbbszámlázott szolgáltatás (kimenő) számlájának sorszáma, a megrendelő megnevezése, a továbbszámlázott szolgáltatás ellenértéke, továbbá a közvetítés tényét (a tartalmi feltétel teljesülését) alátámasztó, megrendelővel kötött szerződés hivatkozási száma. Több megrendelő és/vagy több közvetített szolgáltatás esetén minden megrendelőre, illetőleg mindegyik közvetített szolgáltatásra vonatkozó adatot külön-külön kell feltüntetni.

Ezen analitikus nyilvántartással egyenértékű az az eljárás is, melynek során az adóalany a kimenő számla nála maradó(másod)példányán feltünteti az ahhoz tapadó bejövő számla sorszámát, a szolgáltatás megnevezését, ellenértékét, továbbá a megrendelővel kötött szerződés hivatkozási számát. Amennyiben az adózó egy adott szolgáltatást több megrendelő részére közvetít, akkor a kimenő számla (másod)példányán a közvetített szolgáltatás ellenértékét a megrendelőnek való teljesítéssel arányosan kell szerepeltetni.

Az előzőekben ismertetett – tartalmi, számlázási, nyilvántartási – feltételek teljesülésének elmaradása esetén nem beszélhetünk közvetített szolgáltatások értékéről a Htv. értelmében.

**3. sor:** Itt kell feltüntetni az alvállalkozói teljesítések értékét, illetve alvállalkozói teljesítés értékének minősülő azon szolgáltatásnak az ellenértékét, amelyet az adóalany Pl. az általa értékesített új lakás előállításához a Ptk. szerinti, írásban megkötött vállalkozási szerződés alapján igénybe vesz.

Az alvállalkozói teljesítések értéke a Htv. 52. § 32. pontja értelmében az adóalany által továbbadott (számlázott) olyan alvállalkozói teljesítés értéke, amelyek végzése során az adóalany mind a megrendelőjével, mind alvállalkozójával a Ptk. szerinti –írásban kötött – vállalkozási szerződéses kapcsolatban áll. Ide értendő annak a – közvetített szolgáltatásnak nem minősülő – szolgáltatásnak az ellenértéke is, amelyet az adóalany az általa értékesített új (a használatbavételi engedély jogerőre emelkedését megelőzően vagy azt követően első ízben értékesített) lakás előállításához a Ptk. szerinti, írásban megkötött vállalkozási szerződés alapján vesz igénybe. Az e pont szerinti értékkel az adóalany akkor csökkentheti a nettó árbevételét, ha azzal a Htv. 52. § 22. pont a) alpontja szerint jogdíjként, a 36. pont szerint eladott áruk beszerzési értékeként, a 37. pont szerint anyagköltségként vagy a 40. pont szerint közvetített szolgáltatások értékeként nettó árbevételét nem csökkentette.

Alvállalkozói igénybevételről tehát csak akkor beszélhetünk, ha az adóalany mind a megrendelőjével, mind az alvállalkozójával a Ptk. szerinti – írásban kötött – vállalkozási szerződéses kapcsolatban áll. Ez a törvényi rendelkezés nem követeli meg tehát olyan háromoldalú szerződéses jogviszony létrejöttét, amelynek a megrendelő, a „fővállalkozó” (a teljesítés kötelezettje), illetve az alvállalkozó egyaránt résztvevője. Valójában két egymástól független önálló vállalkozási szerződés köttetik meg, a megrendelő és az alvállalkozó egymással nem áll szerződéses jogviszonyban. A Htv. szerinti alvállalkozói teljesítések értéke, mint nettó árbevétel-csökkentő tétel azonban mindenképp feltételezi, hogy háromszereplős teljesítésről legyen szó. A megrendelő a fővállalkozótól várja a szerződés teljesítését, a fővállalkozó pedig ezen szerződéses kötelezettségének részben az „alvállalkozóval” kötött szerződés alvállalkozói általi teljesítésével tesz eleget. E háromszereplős modellt fűzi eggyé a fővállalkozónak (adózónak) a megrendelővel, illetve az alvállalkozóval kötött Ptk. szerinti – írásban kötött – vállalkozási szerződése.

Alvállalkozói teljesítés értékének minősül (2009. évtől) annak a – közvetített szolgáltatásnak nem minősülő – szolgáltatásnak az ellenértéke is, amelyet az adóalany pl. az általa értékesített új lakás előállításához a Ptk. szerinti, írásban megkötött vállalkozási szerződés alapján igénybe vesz. Ebben a konstrukcióban a beruházó vállalkozó egyfelől a lakásépítést végző (generálkivitelező) vállalkozással – mint alvállalkozójával Ptk. szerinti, írásba foglalt vállalkozási szerződéses kapcsolatban áll, másfelől a kulcsrakész lakásokat „harmadik személyeknek” adásvételi szerződéssel – tehát nem vállalkozási szerződéssel – értékesíti. Ennek eredményeként a (fő)vállalkozó-adóalany a lakásértékesítésből befolyt nettó árbevételét a lakásépítést végző alvállalkozó(k)nak kifizetett díj ellenértékével csökkentheti.

**4. sor:** Ebben a sorban kell szerepeltetni a vállalkozási szintű – nettó árbevételt csökkentő – anyagköltség összegét.

*Anyagköltség (*Htv. 52. § 37. pontja)*:* a kettős könyvvitelt vezető vállalkozások esetében a vásárolt anyagoknak – a számvitelről szóló törvény szerint – anyagköltségként elszámolt bekerülési (beszerzési) értéke. Az egyszeres könyvvitelt, valamint – a személyi jövedelemadóról szóló törvény hatálya alá tartozó – pénzforgalmi nyilvántartást vezető vállalkozók esetében a tárgyévi anyagbeszerzésre fordított kiadás, csökkentve a kifizetett anyagkészlet leltár szerinti záró értékével, növelve a kifizetett anyagkészlet leltár szerinti nyitó értékével. Csökkenti az anyagköltséget a saját vállalkozásában végzett beruházáshoz felhasznált anyagok bekerülési (beszerzési) értéke, továbbá az az érték, amellyel az adóalany a Htv. 52.§ 36. pont szerint az eladott áruk beszerzési értékeként, a 32. pont szerint alvállalkozói teljesítések értékeként, illetve a 40. pont szerint közvetített szolgáltatások értékeként nettó árbevételét csökkentette. Anyag, áru: a számvitelről szóló törvény szerinti vásárolt készletekből az anyagok, az áruk.

Az éves beszámolóját az IFRS-ek szerint készítő vállalkozás esetében anyag: az IAS 2 Készletek című stadard 6. bekezdés c) pontja szerinti készlet. Mindez azt jelenti, hogy esetükben anyagköltség a Htv. 52. § 67. pontja szerinti anyag üzleti évben ráfordításként elszámolt – Htv. 40/G. § (2) és (3) bekezdése szerint korrigált – felhasználáskori könyv szerinti értéke. Az anyagköltség összegét csökkenteni kell a saját vállalkozásban végzett beruházáshoz felhasznált anyaok – anyagköltségként elszámolt – bekerülési értékével, továbbá azzal az értékkel, amellyel az adóalany a Htv. 52. § 32. pont szerint alvállalkozói teljesítések értékeként, az 52. § 36. pont vagy 40/F. §-a szerint eladott áruk beszerzési értékeként, az 52. § 40. pont és a 40/H. § együttes értelmezése szerinti közvetített szolgáltatások értékeként nettó árbevételét csökkentette.

**5. sor**: Itt kell feltüntetni az alapkutatás, alkalmazott kutatás, kísérleti fejlesztés adóévben elszámolt közvetlen költségét. A Htv. 52. § 25. pontja szerint a Tao. törvény 4. § 32. pontja szerinti saját tevékenységi körben megvalósított K+F tevékenység közvetlen költsége.

**6. sor:** Ez a sor szolgál a Htv. szerinti, vállalkozási szintű iparűzésiadó-alap megállapítására, függetlenül a tevékenység végzésének helyeitől. A Htv. szerinti vállalkozási szintű adóalap megállapításához az 1. sor (nettó árbevétel) összegéből kell levonni a 2. sorban, a 3. sorban, a 4. sorban és az 5. sorban feltüntetett nettó árbevételt csökkentő tételek együttes összegét.

Ha az 1. sor összegét eléri vagy meghaladjaa 2., 3., 4., 5. sorok számadatainak együttes összegét, akkor ebben a sorban "0"-t kell szerepeltetni.Ekkor a 11., 12., 16., 24., sorokba egyaránt "0" -t kell írni. Ez esetekben kérjük mellékelni **társas vállalkozásnál** a 1629 számú társasági adóbevallást, illetve **magánszemély egyéni vállalkozó** esetében az Szja. bevallás főlapját, illetve a 1653-13 betétlapokat.

Ha a vállalkozónak az „**E” betétlap III. részét kell kitöltenie**, akkor e sor értéke az **„E” jelű betétlap III. 11. sorban feltüntetett összeggel egyezik meg**.

Az egyszerűsített adóalap-megállapítást választó:

* az Szja-tv. szerinti átalányadózó az 1. sorban szerepeltetett „átalányadó” 1,2-del szorzott összegét,
* az eva-alany – feltéve, hogy az iparűzési adó alapját az eva-alap 50%-ban állapítja meg – az 1. sorban szerepeltett eva-alap fele összegét,
* azon adózó, akinek/amelynek nettó árbevétele az adóévben – 12 hónapnál rövidebb adóév esetén napi arányosítással számítva időarányosan – a 8 millió forintot nem haladta meg, a nettó árbevétel (az 1.sor összegének) 80 %-át,
* a kiva-alany – feltéve, hogy az iparűzési adó alapját a kiva-alap 20%-kal növelt összegében állapítja meg – az 1.sorban feltüntetett kiva-alap 1,2-del szorzott összegét,
* az iparűzési adót az adóévre tételes adóalap szerint megállapító kata-alany a székhelye és telephelye(i) szerinti településre 2,5 millió forint összeget – ha székhelye vagy telephelye szerinti településen az adókötelezettsége nem áll fenn a teljes évben (például telepnyitás, székhelyáthelyezés miatt), akkor azon településre a 2,5 millió forint naptári napokkal arányos részének megfelelő összeget –

tünteti fel e sorban.

**7. sor:** Az Art. 1. § (8) bekezdésének első fordulata értelmében a szokásos piaci ártól eltérő szerződési feltételeket alkalmazó kapcsolt vállalkozások ügyleteit adózási szempontból a szokásos piaci ár alapulvételével kell minősíteni. A hivatkozott bekezdés irányadó a helyi iparűzési adóra is, azaz amennyiben a kapcsolt vállalkozások az egymás között alkalmazott árakat a szokásos piaci árra igazítják, úgy a korrekciót a helyi iparűzési adó alapjánál is véghez kell vinni (a korrekció vonatkozhat a nettó árbevételre, az elábé-re, az anyagköltségre, a közvetített szolgáltatások értékére, az alvállalkozói teljesítések értékére). A 2016. évben kezdődő adóévtől a bevallási nyomtatvány lehetőséget ad arra, hogy az adózó ennek összegét külön jelölje a nyomtatványon. Amennyiben a szokásos piaci ár miatti korrekció hatása összességében negatív, azaz a nettó árbevételt (adóalapot) csökkenti, úgy annak értékét a negatív előjellel kell feltüntetni e sor kitöltésekor.

**8. sor:** A Htv. 40/J. §-a áttérési különbözet számítását írja elő a beszámolójukat első ízben az IRFS-ek szerint készítő vállalkozók részére. Ennek oka, hogy egyes tranzakciókat a magyar számvitel és az IFRS-ek eltérő időpontokban sorolnak a bevételek közé, illetve az egyes nettó árbevételt csökkentő tételek elszámolása is eltérő időszakra eshet a két számviteli rendszerben. A szabályozás értelmében az áttérést megelőző bármely adóévben figyelembe nem vett nettó árbevétel és figyelembe vett árbevétel-csökkentő tényező akkor képez az áttérés adóévében pozitív áttérési különbözetet, ha ezen tételek az IFRS-ek alkalmazásával sem az áttérés adóévében, sem az azt követő bármely adóévben nem jelennek meg az adóalap részeként vagy ismételten adóalap-csökkentő tényezőként jelennek meg.

Mindez csak akkor alkalmazandó, ha a vállalkozó nem tért volna át az IFRS-ekre, s ezen tételek megfelelő elszámolása a helyi iparűzési adó alapját – az áttérés adóévében vagy azt követően – növelné. Az áttérési különbözet negatív irányú (adóalapot csökkentő hatású), ha az árbevétel az áttérés adóévét megelőzően és az áttérés adóévében vagy azt követően is egyaránt része az adóalapnak, vagy ha az egyébként nettó árbevétel-csökkentő tényezőt sem az áttérés évét megelőzően, sem az áttérés évében vagy azt követően nem lehet ekként figyelembe venni az adóalap-számítás során. Ha az áttérési különbözet értéke negatív, ezt a tényt, vagyis az összeg előjelét is fel kell tüntetni e sorban. (Részletezés az „I” jelű betétlapon!)

 **9. sor:**  Ebben a sorban kell szerepeltetni a Htv. 39/D §-a szerinti foglalkoztatás növeléséhez kapcsolódó adóalap mentesség összegét. A 6. sorban szereplő vállalkozási szintű adóalap csökkenthető az adóévi működés hónapjai alapján számított adóévi átlagos statisztikai állományi létszámnak az előző adóévi működés hónapjai alapján, az előző adóévre számított átlagos statisztikai állományi létszámhoz képest bekövetkezett – főben kifejezett – növekménye után 1 millió Ft/fő összeggel.

**Nem vehető igénybe** az adóalap-mentesség azon létszámbővítéshez, amely állami támogatás igénybe vételével jött létre. Állami támogatás a Nemzeti Foglalkoztatási Alapból folyósított olyan támogatás, amelynek feltétele új munkahely létesítése.

Az **átlagos statisztikai állományi létszámot** a Központi Statisztikai Hivatal Útmutató a munkaügyi-statisztikai adatszolgáltatáshoz c. kiadvány 2009. január 1. napján érvényes szabályai szerint kell – két tizedesjegy pontossággal – számítani. Az adóévi átlagos statisztikai állományi létszám számítása során **nem vehető figyelembe** az, aki egyébként a statisztikai állományi létszámba tartozik, ám állományba kerülését közvetlenül megelőzően a vállalkozóval a társasági adóról és az osztalékadóról szóló törvény szerinti kapcsolt vállalkozásnak minősülő vállalkozásnál tartozott az átlagos statisztikai állományi létszámba.

A **bevallást megelőző évben és a bevallással érintett évben változatlan formában működő vállalkozás** esetén a bevallást megelőző évre számított átlagos statisztikai állományi létszámhoz kell viszonyítani a bevallással érintett év átlagos statisztikai állományi létszámát, a pozitív létszámkülönbözet adja az adóalap-mentesség összegét. (A főben kifejezett növekménynek nem szükséges egész számnak lennie, kerekítésnek nincs helye. Pl.: ha az évi létszámnövekmény 16,44 fő, akkor 16,44 x 1.000.000 Ft-tal, azaz a vállalkozási szintű adóalap 16.440.000 millió forinttal csökkenthető. Az adóalap-mentesség mindig az adóévet követően, az adóévről szóló bevallásban érvényesíthető.

Az adóévben **jogelőd nélkül alakult vállalkozó** – magánszemély vállalkozónál vállalkozónak az adóévet megelőző két adóév egyikében sem minősülő vállalkozó – esetén az előző adóévi statisztikai állományi létszámnak nulla főt kell tekinteni.

Az adóévben **átalakulással létrejött vállalkozó** esetén az adóévet megelőző adóév statisztikai állományi létszámának a jogelőd vállalkozó statisztikai állományi létszámát kell tekinteni.

Az adóévben **szétválással** (különválás, kiválás) **létrejött vállalkozók** esetén az adóévet megelőző adóév számított statisztikai állományi létszámának a jogelőd vállalkozó statisztikai állományi létszámának olyan arányával számított összegét kell tekinteni, amilyen arányt a szétválással létrejött vállalkozók végleges vagyonmérlegeiben külön-külön feltüntetett vagyonérték képvisel a szétválással létrejött vállalkozók végleges vagyonmérlegeiben szereplő együttes vagyonértékben.

Az adóévben **egyesüléssel** (összeolvadás, beolvadás) **létrejött** **vállalkozás** esetén az adóévet megelőző év statisztikai állományi létszámának az egyesülés előtt meglévő jogelőd vállalkozók együttes statisztikai állományi létszámát kell tekinteni.

Amennyiben ezen a jogcímen adóalap mentesség keletkezik, az legfeljebb a 6. sorban szereplő összeg erejéig vehető igénybe.

**10. sor:** Foglalkoztatás csökkentéséhez kapcsolódó adóalap-növekmény sora. Ha az adóévben a vállalkozó átlagos statisztikai állományi létszáma az előző adóév átlagos statisztikai állományi létszámához képest 5 %-ot meghaladó mértékben csökkent, és a vállalkozó az előző adóévben e jogcímen igénybe vett adóalap-mentességet, akkor az adóévet megelőző adóévre igénybe vett adóalap-mentesség összegével a vállalkozási szintű adóalapot meg kell növelni. Pl.: Egy Kft. foglalkoztatott létszáma 2014-ban 30 fő volt, 2015-ben pedig az átlagos statisztikai állományi létszáma 45 főre emelkedett, akkor a növekmény 15 fő volt. A Kft. a 15 fős növekménye okán a 2015. évről beadott adóbevallásában 15 millió forint adóalap-mentességet érvényesített. A Kft. 2016. évi átlagos statisztikai állományi létszáma 40 főre visszaesett, ez a 2015. évi létszámhoz képest 5 fős csökkenést jelent, azaz a Kft. statisztikai állományi létszáma 2015. évről 2016. évre 8,9 százalékkal csökkent. Tekintve, hogy e 8,9 százalékos „változás” a normaszöveg szerinti 5 százalékot meghaladja, ezért a 2016. évről 2017. május 31-ig benyújtandó adóbevallás 8. sorában a 2015. évre 15 fő után érvényesített 15 millió forintadóalap-mentesség egészét adóalap-növekményként kell szerepeltetni.

**11. sor**  A korrigált Htv. szerinti vállalkozási szintű adóalap sorban a 6. sorban szereplő adóalap összegének a foglalkoztatás után járó adóalap-mentesség összegével csökkentett, a foglalkoztatás csökkentéséhez kapcsolódó adóalap-növekménnyel növelt, valamint a szokásos piaci árra való kiegészítés miatt (pozitív/negatív előjel szerint) korrigált, illetve az IFRS-t alkalmazó vállalkozónál (pozitív/negatív előjelű) áttérési különbözetet figyelembe vevő vállalkozási szintű iparűzésiadó-alap összege szerepel. Abban az esetben, ha a vállalkozót több önkormányzat illetékességi területén terhelte állandó jellegű iparűzési tevékenység utáni adókötelezettség (székhelyén kívül legalább egy településen telephelye volt), **akkor ezt az összeget kell - az adóalap - megosztásra irányadó szabályok szerint - megosztani** az egyes települések között. Ebben az esetben az F jelű lap kitöltése is kötelező.

**12. sor:** Itt kell feltüntetni a 11. sorban szereplő vállalkozási szintű **adóalap megosztása** eredményeként előálló - törvényi szabályok szerinti – **a Gyöngyösre jutó önkormányzati szintű adóalapot.**  Természetesen abban az esetben, ha a vállalkozót nem terheli adóalap-megosztási kötelezettség (székhelye szerinti településen kívül, más önkormányzat illetékességi területén nincs telephelye), akkor az ezen sorban szereplő összeg megegyezik a 11. sor összegével. Több telephely esetén az F betétlapon levezetett megosztás alapján számított adóalap. Ebben az esetben az F betétlap kitöltése kötelező!

Az **adóalap megosztását** a Htv. melléklete szerint kell elvégezni, azt a megosztási módszert kell alkalmazni, amely a tevékenységre a leginkább jellemző, a megosztással érintett településre „0” Ft adóalaprész azonban nem állapítható meg!

**13. sor:** A Rendelet 2015. január 1-jétől hatályos szabályozása szerint mentes az adó megfizetése alól az a vállalkozó, akinek/amelynek a Htv. **39/C. § (2)** bekezdése szerint számított vállalkozási szintű adóalapja nem haladja meg az 1.500.000 Ft-ot. Mindez azonban csak az adófizetési kötelezettség alól mentesíti az adózót, a bevallás-benyújtási kötelezettsége továbbra is fennáll.

**14. sor:**  A Rendelet adóalapot csökkentő menteséget a vállalkozó háziorvosoknak nem határoz meg, ezrét ezen sor nem kitölthető!

**15. sor:** Az önkormányzati rendeleti mentességekkel csökkentett adóalap sora. A 12. sort csökkentve a 13. és 14. sorok összegével.

**16. sor:**  Gyöngyös város illetékességi területén keletkezett adóköteles adóalapra jutó adó összegét kell itt feltüntetni az önkormányzati rendelet szerinti hatályos adómérték (2%) alapulvételével (15.sor x 2% -kal).

**17. sor:**  A Rendelet adót csökkentőkedvezményt nem fogalmaz meg. (Ebbe a sorba összeg nem írható be.)

**18. sor:** A Rendelet 2016. január 1-től hatályos szabályozása szerint a Htv. **39/C. § (4)** bekezdése alapján az állandó jelleggel végzett iparűzési tevékenysége után számított végleges iparűzési adójából 50%-os adókedvezményt érvényesíthet az adóévről szóló iparűzési adóbevallásában a Htv. 52. 23. pontjában meghatározott háziorvos, védőnő vállalkozó, feltéve, ha a vállalkozási szintű iparűzési adóalapja az adóévben a 20 millió forintot nem haladja meg. (A 16. sor 50%-a)

Htv. 52. § 23. pontja: „23. háziorvos, védőnő vállalkozó: az a vállalkozó, aki/amely – gazdálkodó szervezetként vagy egyéni vállalkozóként – külön jogszabály alapján háziorvosi, házi gyermekorvosi, fogorvosi alapellátási vagy védőnői tevékenységet végez és nettó árbevételének legalább 80%-a e tevékenység (tevékenységek) végzésére vonatkozó, az Országos Egészségbiztosítási Pénztárral kötött finanszírozási szerződés alapján az Egészségbiztosítási Alapból származik.”

**19. sor:**  A Htv. 40/A. § (1) bekezdés a) pontja alapján az adóévben az ideiglenes jellegű iparűzési tevékenység után megfizetett adóátalány összegét - az adóalap-megosztás arányában - le lehet vonni a székhely, telephely szerinti önkormányzatokhoz (állandó jellegű tevékenység után) fizetendő adó összegéből, legfeljebb azonban csak annak összegéig terjedően. Például ha az adózó adóévben 100.000 Ft-ot fizetett ki adóátalány címén, az adóalap-megosztás eredményeként pedig a gyöngyösi adóalap a vállalkozási szintű adóalap 20 %-a, akkor a Gyöngyös város önkormányzatánál levonható összeg az adóévben megfizetett adóátalány 20 %-a, azaz 20.000 forint. Abban az esetben, ha e sor összege meghaladja a 16. sor összegét, akkor itt csak a 16. sorban szereplő összeget lehet feltüntetni, a településre jutó (kiszámított) adóátalány teljes összegét – tájékoztató adatként – a 25. sorba kell beírni.

**20. sor:**  A Htv.40/A. § (1) bekezdés b) pontja alapján a székhely, illetve telephely szerinti önkormányzatokhoz az adóévre fizetendő adóból – legfeljebb annak összegéig terjedően – levonható az adóalany által a ráfordításként, költségként az adóévben elszámolt, az autópályák, autóutak és főutak használatáért fizetendő, megtett úttal arányos díjnak (továbbiakban: **belföldi e-útdíj)** a 7,5 %-a. Ha a vállalkozás adóalap-megosztásra kötelezett, akkor a költségként, ráfordításként elszámolt belföldi e-útdíj 7,5 %-át a székhely, illetve telephely(ek) szerinti önkormányzatokhoz fizetendő iparűzési adóból a vállalkozás szintjén képződőteljes törvényi adóalap és a megosztással érintett önkormányzatokhoz kimutatott települési adóalapok arányában vonhatja le. Azaz a belföldi e-útdíj 7,5%-a az adóalap-megosztás arányában vonható le. Példa: Ha a belföldi e-útdíj 7,5%-a 100.00 Ft, a településre pedig a megosztás során a vállalkozási szintű adóalap 10%-a jut, akkor e sorban 10.000 Ft-ot kell feltüntetni. Ebben a sorban tehát a belföldi e-útdíj 7,5 %-ának a településre jutó e-összegét kell szerepeltetni.

**21. sor:** A Htv.40/A. § (1) bekezdés b) pontja alapján a székhely, illetve telephely szerinti önkormányzatokhoz az adóévre fizetendő adóból – legfeljebb annak összegéig terjedően – levonható az adóalany által a ráfordításként, költségként az adóévben elszámolt, k**ülföldön** autópályák, autóutak és főutak használatáért fizetendő, megtett úttal arányos díjnak (továbbiakban: **külföldi e-útdíj)** a 7,5 %-a. Ha a vállalkozás adóalap-megosztásra kötelezett, akkor a költségként, ráfordításként elszámolt külföldi e-útdíj 7,5 %-át az adóalap-megosztás arányában vonhatja le a megosztással érintett önkormányzatokhoz fizetendő adójából. Ebben a sorban tehát a külföldi e-útdíj 7,5 %-ának a településre jutó e-összegét kell szerepeltetni.

**22. sor:** A Htv.40/A. § (1) bekezdés b) pontja alapján a székhely, illetve telephely szerinti önkormányzatokhoz az adóévre fizetendő adóból – legfeljebb annak összegéig terjedően – levonható az adóalany által a ráfordításként, költségként az adóévben elszámolt, az autópályák, autóutak és főutak használatáért fizetendő használati díjnak (továbbiakban: **belföldi úthasználati díj)** a 7,5 %-a. A belföldi úthasználati díj (10 napos vagy 30 napos vagy éves „matrica” vagy megyei „matrica”) a 3,5 tonna megengedett legnagyobb össztömeget meg nem haladó tehergépjárművel, illetőleg autóbusszal vagy személygépkocsival való díjköteles közúthálózaton való közlekedéskapcsán fizetendő díjátalány. Ha a vállalkozás adóalap-megosztásra kötelezett, akkor a költségként, ráfordításként elszámolt belföldi úthasználati díj 7,5 %-át az adóalap-megosztás arányában vonhatja le a megosztással érintett önkormányzatokhoz fizetendő adójából. Ebben a sorban tehát a belföldi úthasználati díj 7,5 %-ának a településre jutó e-összegét kell szerepeltetni.

**23. sor:** A hatályos Rendelet ezen a címen nem határoz meg adólevonást, ezért e sor nem kitölthető!

**24. sor:** Ez a sor szolgál a gyöngyösi önkormányzat illetékességi területén keletkezett 2016. adóévi iparűzési adófizetési kötelezettség megállapítására. Az adóköteles adóalapra vetített adó összegéből (16. sor) le kell vonni az adó összegét különféle jogcímeken csökkentő tételeket (17-23. sorok együttes összegét). Ha az adót csökkentő tételek együttes összege eléri vagy meghaladja a 16. sor összegét, akkor itt „0”-t kell feltüntetni. A fizetendő adó összegét 100 Ft-ra kell kerekíteni!

Az alábontott sorok a 2015. évi végleges adó elszámolására, pénzforgalmi tételek rendezésének ellenőrzésére szolgálnak. A 17. sorában szereplő iparűzési adófizetési kötelezettség összegéből le kell vonni a 2015. évi adóelőleg, illetve feltöltés összegét, s az így kapott pozitív előjelű különbözet összegét kell megfizetni 2016. május 31. napjáig. Záró bevallás és előtársasági bevallás esetén a bevallás benyújtásának határidejével egyező időpontban kell az adót megfizetni.

**25. sor:** Itt kell feltüntetni az ideiglenes jellegű iparűzési tevékenység után az adóévben ténylegesen megfizetett adóátalány önkormányzatra jutó (arányos) összegét. Ez az összeg megegyezik a 19. sorban szereplő összeggel, ha a 16. sorban feltüntetett adó arra fedezetet biztosít. Ha nem, akkor annál csak nagyobb összeg szerepelhet itt.

**26. sor:** A külföldön létesített telephelyén végzett tevékenységre jutó adóalaprészt után az adóalanyt adófizetési kötelezettség nem terheli. (A „külföld” az adóalap-megosztás szempontjából egy „telephelynek” számít, akkor is, ha a vállalkozó tevékenységét több állam területén vagy/és egy állam több településén folytatta.) A külföldi telephelyre jutó adóalaprészt a Htv. melléklete szerinti megosztási szabályok alapulvételével kell megállapítani, ennek eredményeként megállapított, külföldi telephelyre jutó adóalaprész vonható le a vállallkozási szintű adóalapból. Ebbe a sorba a külföldi telephely adóalapjának összegét kell beírni. (A Htv. 52. § 61. pont alapján az iparűzési adóalapnak az a része, amely a Htv. 3.sz. melléklet – tevékenységre leginkább jellemző – 1.. vagy 1.2 vagy 2.1 vagy 2.3 pontja alkalmazásával a külföldön létesített telephelyre, telephelyekre jut, azzal, hogy a 3. számú mellékletben említett település, települések kifejezések alatt a külföldön létesített telephelyet, telephelyeket is érteni kell. Ha a vállalkozó adóévet megelőző teljes adóévi adóalapja a 100 millió forintot meghaladja, csak a 3. számú melléklet 2.1 pontja vagy 2.3 pontja szerinti módszer alkalmazható.)

**27. sor:** Itt kell feltüntetni a vállalkozás által adóévben megfizetett költségként, ráfordításként elszámolt belföldi e-útdíj, külföldi e-útdíj és belföldi úthasználati díj együttes összegének 7,5 %-át.

**28. sor:** A Htv. 39/D. § (1) bekezdése alapján a vállalkozási szintű adóalap csökkenthető az adóévi működés hónapjai alapján számított adóévi átlagos statisztikai állományi létszámnak az előző adóévi működés hónapjai alapján az előző adóévre számított átlagos statisztikai állományi létszámhoz képest bekövetkezett növekménye után 1 millió forint/fő összeggel (9.sor). Ebben a sorban a létszám-növekményt főben kifejezett adatként kell szerepeltetni (P.: ha az e jogcímű adóalap-csökkentés 1.252.000 Ft, azaz a létszámnövekmény 12,52 fő volt, akkor ezt kell beírni.) Nem vehető igénybe az adóalap-mentesség azon létszámbővítéshez, amely állami támogatás igénybevételével jött létre. A Htv. 39/D. § (2) bekezdése alkalmazásában állami támogatás a Nemzeti Foglalkoztatási Alapból folyósított olyan támogatás, amelynek feltétele új munkahely létesítése.

***VIII. ADÓELŐLEG BEVALLÁSA***

**Az Iparűzési adóban – hasonlóan a társasági adóhoz – az adóelőleget önadózással kell megállapítani, teljesíteni. Ez azt jelenti, hogy az adózónak a 2016. adóévre vonatkozó adóbevallási nyomtatvány VIII. pontjában kell kiszámítania és bevallania az előlegfizetési időszak két időpontjára vonatkozó adóelőleg összegét. Az adóhatósághoz benyújtott adóbevallás – így az abban megállapított és bevallott adóelőleg, annak esedékességkor való meg nem fizetése esetén további intézkedés nélkül – végrehajtható (Art. 145. § (1) bek. b) pont).**

**1. sor Előlegfizetési időszak:** A Htv. 41. §-a alapján az előlegfizetés időszaka az adóévi bevallás-benyújtás törvény által meghatározott időpontját követő második hónap első napjától kezdődő 12 hónap, a 12. hónap utolsó napjáig tartó időszak. Az előlegfizetés időszaka a naptári évvel azonos üzleti éves adózók esetében 2017. július 1-jétől 2018. június 30-ig tart, függetlenül attól, hogy a 2016. évben kezdődött adóéve 365 napból, vagy csak 1 napból állt-e. Az adózónak tehát az előlegfizetési időszak kezdő és záró időpontját kell beírnia ebbe a sorba. Az előlegfizetés időszaka így 12 hónapnyi időszakot jelent.

 **2. sor**: **Első előlegrészlet az előlegfizetési időszakban:** Az első adóelőleg-részlet esedékességének napja az előlegfizetési időszak (VIII: 1.sor) harmadik hónapjának 15. napja, a naptári évvel azonos üzleti éves adózó esetén 2017. szeptember 15. napja. Itt kell jelölni az előlegfizetés napját és az előleg összegét. E sorba a VII. 24. sorban feltüntetett összeg és a 2017. március 15-én – naptári évtől eltérő üzleti éves adózó esetén az adóév harmadik hónapjának 15. napján – esedékes (bevallott) előlegösszeg különbözetét kell beírni.

Ha 2017. március 15-én nem kellett adóelőleget fizetni, akkor e sor összege a VII. 24. sorban szereplő összeggel megegyezik. Ekkor a 2017. évben fizetendő adóelőleg összege a 2016. adóévre bevallott adó összegével (VII. 24.sor) egyezik meg.

**3. sor: Második előlegrészlet az előlegfizetési időszakban:** A második előleg-részlet esedékességének napja az előlegfizetési időszak (VIII. 1.sor) kilencedik hónapjának 15. napja, a naptári évvel azonos üzleti éves adózó esetén 2018. március 15-e. Ezt a napot kell beírni, az adóelőleg összegének bevallása mellett. A bevallandó összeg a VII. 24. sorban szereplő adóösszeg (a 2016. évi adó) fele.

**Az egyszerűsített adóalap-megállapítás megszűnésével speciális előleg-megállapítás áll elő:**

Azon vállalkozó esetében, aki/amely a 2016. adóév egészére az iparűzési adó alapját – a nettó árbevétel 80 %-ában való adómegállapítás kivételével – egyszerűsített módon állapítja meg, és a 2017. adóévre már az „általános szabályok” szerint vagy a kivételként említett, egyszerűsített módon kívánja adóalap-megállapítását teljesíteni, a 2017. adóévi és a 2017. évben kezdődő előlegfizetési időszak előlegének kérdése az alábbiak szerint alakul:

1. Ha az egyszerűsített vállalkozói adó (eva) alanya a 2016. adóévre az iparűzési adó alapját az eva alap 50%-ában határozza meg, és eva alanyisága 2016. december 31-ével megszűnt, akkor a 2017. évben kezdődő előlegfizetési időszakra (2017.07.01.-2018.06.30.) a 2016. adóévi – Htv. szerinti záró – bevallásban állapítja meg adóelőlegeit. Ekkor az adóalany a 2017. adóév I. félévére a 2015. adóévi iparűzésiadó-bevallásában már vallott be adóelőleget, ezért – figyelemmel a Htv. 41. § b) pontjára – a 2016. adóévről szóló bevallásban a 2017. I. félévi adóelőlege kapcsán nincs „teendője”.
2. Ha a kisvállalati adó (kiva) alanya a 2016. adóévre az iparűzési adó alapját a kiva-alap 1,2-del növelt összegében határozza meg, és kiva alanyisága 2016. december 31-ével megszűnt, akkor a 2017. évben kezdődő előlegfizetési időszakra (2017.07.01.-2018.06.30.) a 2016. adóévi – Htv. szerinti záró – bevallásban állapítja meg adóelőlegeit. Ekkor a vállalkozó a 2017. adóév I. félévére a 2015. adóévi iparűzésiadó-bevallásában már vallott be adóelőleget, ezért – figyelemmel a Htv. 41. § b) pontjára – a 2016. adóévről szóló bevallásban a 2017. I. félévi adóelőlegét nem kell (nem lehet) újból megállapítania.
3. Amennyiben a tételes iparűzési adóalap szerinti (kata) adózó kata-alanyisága 2016. december 31-ével megszűnt, akkor a megszűnés hónapjának utolsó napját követő 15 napon belül „záró bevallást” , míg a változástól számított 15 napon belül változásbejelentést (a 35/2008. (XII.28.) PM-rendelet 22. melléklete szerinti nyomtatványon (II. mező kitöltésével) kell bevallani, mégpedig 2017. január 1-től 2018. június 30-áig terjedő időszak három esedékességi időpontjára.

Az iparűzési adóban tételes adóalap szerinti adózó kata-alany az adóévre – a Htv. 39/B. § (3) bekezdése alapján – nem állapít meg, nem vall be előleget, ezért a kata-alanyiság megszűnését követő naptól az általános szabályok szerint előlegfizetési időszaka kezdődik, három esedékességi időpontja 2017.03.15., 2017.09.15. és 2018.03.15. napja.

Szintén a változásbejelentési nyomtatványon kell az adóelőleget akkor is bevallani, ha a vállalkozó kata-alanyiságának fenntartása mellett az iparűzésiadó-kötelezettségét 2017. évtől már nem tételes adóalap szerint teljesíti. (A kata-alany 2016. évben tételes adóalap szerint adózott, de 2017. február 15-igéig benyújtott nyilatkozatával (változás-bejelentésben) 2017. évtől megszüntette a tételes iparűzésiadó-alap szerinti adózását.) Ekkor az iparűzési adót már nem tételes adóalap szerint fizető kata-alany előlegfizetési időszaka 2017.01.01.-2018.06.30. napjáig tart.

***IX. ALÁÍRÁS***

Ide kell a bevallás kitöltésének helyét és időpontját (év/hó/nap feltüntetésével) beírni, valamint az adózónak vagy a képviselőjének (meghatalmazottjának) (Art. 7-9. §) aláírnia. A bevallás aláírás hiányában, illetve aláírásra jogosulatlan személy aláírása esetén érvénytelen. Ha az adózó a bevallás aláírója és egyben benyújtója, akkor a bevallás V.10. pontjánál kérjük a telefonszámát, e-mail címét is kitölteni!

Ha a bevallást az adózó helyett és nevében képviselője (meghatalmazottja) írja alá, és egyben nyújtja be, akkor e képviselő telefonszámát és e-mail címét kell a bevallás V.10. pontjában megadni. Amennyiben az adóbevallást az adózó képviselője (meghatalmazottja) írja alá, akkor a státusz mellé X-et kell tenni aszerint, hogy állandó meghatalmazott, eseti meghatalmazott és a meghatalmazást egyúttal csatolta, vagy pénzügyi képviselő.

Lehetőség nyílik arra, hogy az adózó bevallását adótanácsadó, adószakértő vagy okleveles adószakértő ellenjegyezze, ekkor ezen személy nevét, adóazonosító számát és bizonyítvány vagy igazolványszámát is be kell írni az erre szolgáló sorba.

**BETÉT LAPOK**

**A betétlapokat együtt kell kezelni a bevallási főlappal, ezért ki kell tölteni a betétlap fejrészét is, továbbá ezt az oldalt cégszerűen alá kell írni!**

## "A" JELŰ BETÉTLAP

Az **"A" jelű** lapot azon adózóknak kell kitölteni, akik/amelyek az **általános szabályok szerint állapítják meg nettó árbevételüket**. Ide tartozik minden iparűzési adóalany, amely nem minősül hitelintézetnek, pénzügyi vállalkozásnak, biztosítónak, befektetési vállalkozásnak.

**1. sor:** Ebben a sorban kell levezetni a - vállalkozási szintű - nettó árbevétel összegét. A 2. sorból le kell vonni a 3. sorban, 4. sorban, 5. sorban és a 6. sorban szereplő összegeket.  **Ez a sor megegyezik a bevallási főlap 1. sorában feltüntetendő összeggel!**

**2. sor:** A **számviteli törvény hatálya alá tartozó** adóalanyok esetében itt kell szerepeltetni a számviteli törvény 72-75. §-ában szereplő rendelkezései alapján meghatározott - vállalkozási szintű – értékesítés nettó árbevétel összegét. A jellemzően nem vállalkozási tevékenység folytatására alakult szervezetek (pl: társadalmi szervezet, alapítvány, stb.) esetében a vállalkozási tevékenységgel összefüggésben realizált árbevétel összegét kell feltüntetni.  **A személyi jövedelemadó hatálya alá tartozó (magánszemély) adóalany esetében** ebbe a sorba a tevékenységgel (termékértesítés, szolgáltatásnyújtás) összefüggésben kapott készpénz, jóváírás vagy bármilyen más vagyoni érték összegét kell beírni.

Az **egyszerűsített adóalap megállapítást választók esetén** itt a nettó árbevételt, az EVA adóalanyoknak az EVA alapjának összegét, az átalányadózó magánszemélyek esetén az átalányadó alapját (Szja. törvény szerinti adóalap) kell feltüntetni.

**3. sor:** 2016. július 1-től a Htv. önálló – a Tao. törvénytől eltérő – jogdíjfogalmat határoz meg. A korábbi szabályozáshoz képest leszűkült a jogdíj-bevételt eredményező jogosultságok, tevékenységek köre, ennek megfelelően már nem része a jogdíjfogalomnak – többek között – a védjegy, a kereskedelmi név és az üzleti titok. A 2016. július 1-től hatályos jogdíjfogalom kizárólag a szabadalom, a használatiminta-oltalom, a növényfajta-oltalom, a kiegészítő oltalmi tanúsítvány, a mikroelektronikai félvezetőtermékek topográfiájának oltalma és a szerzői jogi védelemben részesülő szoftver hasznosítási/felhasználási engedélyéből, valamint a felsorolt jogok értékesítéséből származó ellenérték minősül jogdíjbevételnek (Htv. 52. § 51. pont). A Htv. 51/B. § (2)-(4) bekezdései azonban bizonyos esetekben még lehetővé teszik azt, hogy a nettó árbevétel összegét a Tao. törvény 2016. június 30-án hatályos 4. § 20. pontja szerinti – bővebb tartalmú – jogdíjbevétellel lehessen csökkenteni.

**4. sor:**  Ebben a sorba kell beírni az egyéb szolgáltatások értékeként, illetve egyéb ráfordítások között kimutatott - az adóhatósággal elszámolt - jövedéki adó összegét.

**5. sor:**  Ebben a sorban az egyéb ráfordítások között kimutatott, az adóhatósággal elszámolt regisztrációs adó, energia adó, illetve alkoholos italok utáni népegészségügyi termékadó összege szerepel. Ezen sorban rögzített összeget jogcím – regisztrációs adó, energiaadó, alkoholos italok utáni népegészségügyi termékadó – szerinti bontásban is fel kell tüntetni.

**6. sor:**  Külön jogszabály szerint felszámítható – árbevételként elszámolandó – felszolgálási díjat nem terheli iparűzési adó, ezért azt le kell vonni a nettó árbevételből. Ebbe a sorba a felszolgálási díj árbevételként elszámolt összegét kell szerepeltetni.

## "B" JELŰ BETÉTLAP

A **"B" jelű** lapot azon adózóknak kell kitölteni, akik/amelyek **hitelintézetnek, vagy pénzügyi vállalkozásnak** minősülnek.

**1. sor:**  Ebben a sorban kell összesíteni a 2-9. sorokban szereplő egyes - vállalkozási szintű - nettó árbevétel-elemek összegét, oly módon, hogy a 2-7. sorokban szereplő összegeket össze kell adni, majd abból a 8-9. sor összegét le kell vonni. (Htv. 52. § 22.b)) **Ez a sor megegyezik a bevallási főlap 1. sorában feltüntetendő összeggel!**

**2-9. sorok:**  Az egyes sorok a vállalkozási szintű nettó árbevétel elemek kimutatására, a vállalkozási szintű nettó árbevétel levezetésére szolgálnak. Az egyes sorokat a számviteli törvény és a hitelintézetek, pénzügyi vállalkozások éves beszámoló készítési és könyvvezetési kötelezettségének sajátosságairól szóló 250/2000. (XII.24.) Korm.rendelet szabályai, továbbá a 9. sor esetében a htv. 52. § 22. pont b) alpontja – pénzügyi lízingbe adott eszköz után elszámolt elábé teljes összege nettó árbevétel-csökkentő tétel azzal, hogy ezen összeggel az adóalap a VII.2. sorban már nem csökkenthető – alapján kell meghatározni.

##### "C" JELŰ BETÉTLAP

A **"C" jelű** lapot azon adózóknak kell kitölteni, akik/amelyek **biztosítónak**  minősülnek.

**1. sor:**  Ebben a sorban kell összesíteni a 2-8. sorokban szereplő egyes - vállalkozási szintű - nettó árbevétel-elemek összegét, oly módon, hogy a 2-7. sorokban szereplő összegeket össze kell adni, majd abból a 8. sor összegét le kell vonni.  **Ez a sor megegyezik a bevallási főlap 1. sorában feltüntetendő összeggel!**

**2-8. sorok:**  Az egyes sorok a vállalkozási szintű nettó árbevétel-elemek kimutatására, a vállalkozási szintű nettó árbevétel levezetésére szolgálnak. Az egyes sorokat a számviteli törvény és a biztosítók éves beszámoló készítési és könyvvezetési kötelezettségének sajátosságairól szóló 192/2000.(XII.24.) Korm. rendelet szabályai alapján kell meghatározni.

##### "D" JELŰ BETÉTLAP

A **"D" jelű** lapot azon adózónak kell kitölteni, akik/amelyek **befektetési vállalkozásnak minősülnek.**

**1. sor:**  Ebben a sorban kell összesíteni a 2-6. sorokban szereplő egyes - vállalkozási szintű - nettó árbevétel-elemek összegét. (Htv. 52. § 22. e)) **Ez a sor megegyezik a bevallási főlap 1. sorában feltüntetendő összeggel!**

**2-6. sorok:** Az egyes sorok a vállalkozási szintű nettó árbevétel-elemek kimutatására, a vállalkozási szintű nettó árbevétel levezetésére szolgálnak. Az egyes sorokat a számviteli törvény és a befektetési vállalkozások éves beszámoló készítési és könyvvezetési kötelezettségének sajátosságairól szóló 251/2000.(XII.24.) Korm.rendelet szabályai alapján kell meghatározni.

##### „E" JELŰ BETÉTLAP

A Htv. – 2013. évtől hatályos – 39.§ (4) bekezdése szerint az (1) bekezdés a) pontja szerinti nettó árbevétel-csökkentő összeggel (eladott áruk beszerzési értéke és közvetített szolgáltatások értéke) a vállalkozó – nettó árbevétele összegétől függően, sávosan – az alábbiak szerint csökkentheti nettó árbevételét. A nettó árbevétel

- 500 millió forintot meg nem haladó összegéből az e sávba jutó nettó árbevétel-csökkentő összeg egésze,

- 500 millió forintot meghaladó, de 20 milliárd forintot meg nem haladó összegéből az e sávba jutó nettó árbevételt-csökkentő összeg, de legfeljebb az e sávba

 jutó nettó árbevétel 85 %-a,

- 20 milliárd forintot meghaladó, de 80 milliárd forintot meg nem haladó összegéből az e sávba jutó nettó árbevételt-csökkentő összeg, de legfeljebb az e sávba

 jutó nettó árbevétel 75 %-a,

- 80 milliárd forintot meghaladó összegéből az e sávba jutó nettó árbevételt-csökkentő összeg, de legfeljebb az e sávba jutó nettó árbevétel 70 %-a

vonható le.

A „korlátozás” alóli törvényi kivételek:

 - az Sztv. szerinti exportértékesítésre jutó elábé és közvetített szolgáltatások értéke,

 - közfinanszírozásban részesülő gyógyszerek, mint áruk értékesítése kapcsán elszámolt elábé,

 - pénzügyi lízing keretében elszámolt elábé,

 - az elszámolóházi tevékenységet végző szervezet által vásárolt és tovább értékesített, az Sztv. szerinti elábéként elszámolt földgáz és villamos energia beszerzési értéke

**PÉLDA 1: (általános: nem kapcsolt vállalkozás, nincs exportértékesítésre jutó elábéja és közvetített szolgáltatások értéke, továbbá nincs közfinanszírozásban részesülő**

 **gyógyszerek kapcsán elszámolt elábéja, nincs pénzügyi lízing során elszámolt elábéja)**

Nettó árbevétel: 94.000.000.000 Ft

Elábé: 88.000.000.000 Ft

Közvetített szolg.értéke: 800.000.000 Ft

Anyagköltség: 2.500.000.000 Ft

Alvállalkozói telj.értéke: 200.000.000 Ft

K+F közvetlen költsége: 200.000.000 Ft

A számítás menete: *A számításokat – a kerekítés általános szabályai alapulvételével – tizedes törtben kifejezve, hat tizedesjegyig kell elvégezni!*

* 1. Meg kell határozni, hogy az adott sávba mekkora összegű nettó árbevétel jut (táblázat 2. oszlopa). A 94.000.000.000 Ft nettó árbevételt be kell sorolni az egyes nettó árbevétel sávokba, azaz 1 Ft-tól 500 MFt-ig, 500 MFt-tól 20.000 MFt-ig, 20.000 MFt és 80.000 MFt közötti részt és a 80.000 MFt feletti részt.
	2. Meg kell határozni, hogy az adott sávba jutó nettó árbevételhez mekkora összegű elábé+közv.szolg. jut. A számítás a következő: (összes elábé+közv.szolg. összege \* adott sávba jutó nettó árbevétel összegével) / összes nettó árbevétel) /táblázat 3. oszlopa/ Így például az első sávba tartozó számokkal elvégzett matematikai művelet: 88.000.000.000 \* 500.000.000 /94.000.000.000=472.340.425 Ft. A számításokat valamennyi sávba sorolt nettó árbevételnél elvégezve megkapjuk, hogy az egyes nettó árbevétel sávokba maximum mekkora összegű elábé+közv.szolg. jutna 100%-os levonhatóság esetén (88.800.000.000 Ft).
	3. A táblázat 4. oszlopa tartalmazza a törvény szerinti egyes sávokban figyelembe vehető százalékos mértéket (100%, 85%, 75%, 70%). Meg kell határozni az egyes sávokban figyelembe vehető (korlátos) elábé+közv.szolg. összegét: az adott sávba jutó nettó árbevétel \* a figyelembe vehető %-os mértékkel, s megkapjuk az e sávhoz tartozóan levonható elábé+közv.szolg. együttes értékét (táblázat 5.oszlop).

Az első sorban lévő 500 millió forint nettó árbevételre jutó elábé+közv.szolg. együttes értéke 472.340.425 Ft teljes egészében figyelembe vehető, itt ugyanis nem érvényesül a törvényi korlát, ezért a a 3. és 5. oszlop összege megegyezik.

A második sorban lévő 19.500 MFt nettó árbevételre jutó elábé+közv.szolg. együttes értéke 18.421.276.596 Ft, azonban a „korlátozó” szabály miatt – az e sávba jutó nettó árbevétel szorozva a figyelembe vehető százalékos mértékkel (85%) – 16.575.000.000 Ft vonható le az elábé+közv.szolg. együttes értékeként. A sávba jutó maximális elábé+közv.szolg. együttes értéke (3.oszlop) és a korlátos százalékos mértékkel számított összeg (5.oszlop) közül a kisebb összeg (az 5.oszlop számadata) vehető figyelembe az adóalap megállapításánál.

A harmadik sorban lévő 60.000 MFt nettó árbevételre jutó elábé+közv.szolg. együttes értéke 56.680.851.064 Ft, de a „korlátozó” szabály miatt – az e sávba jutó nettó árbevétel szorozva a figyelembe vehető százalékos mértékkel (75%) – 45.000.000.000 Ft vonható le az elábé+közv.szolg. együttes értékeként. A sávba jutó maximális elábé+közv.szolg. együttes értéke (3.oszlop) és a korlátos százalékos mértékkel számított összeg (5.oszlop) közül a kisebb összeg (az 5.oszlop számadata) vehető figyelembe az adóalap megállapításánál.

A negyedik sorban lévő 14.000 MFt nettó árbevételre jutó elábé+közv.szolg. együttes értéke 13.225.531.915 Ft, de a „korlátozó” szabály miatt – az e sávba jutó nettó árbevétel szorozva a figyelembe vehető százalékos mértékkel (14.000.000.000\*70%) – 9.800.000.000 Ft vonható le az elábé+közv.szolg. együttes értékeként. A sávba jutó maximális elábé+közv.szolg. együttes értéke (3.oszlop) és a korlátos százalékos mértékkel számított összeg (5.oszlop) közül a kisebb összeg (az 5.oszlop számadata) vehető figyelembe az adóalap megállapításánál.

A 3. és 5. oszlop adata közül a kisebb szám vonható le csökkentő tényezőként a nettó árbevételből!

* 1. Az egyes sorok kapcsán figyelembe vehető (korlátos) elábé+közv.szolg. értékét (6.oszlop) össze kell adni, s megkapjuk a nettó árbevételből levonható elábé+közv.szolg. együttes összegét 71.847.340.425 Ft.

Összes elábé + közvetített szolgáltatások értéke: 88.000.000.000 + 800.000.000 = 88.800.000.000 Ft

|  |  |  |  |  |  |
| --- | --- | --- | --- | --- | --- |
| **Árbevétel sávok** | **Sávba jutó nettó árbevétel** | **Az egyes nettó árbevétel sávokba jutó maximum elábé és közv.szolg.értéke 100 %-os levonhatóság esetén****(2. pont szerinti számítással)** | **A törvény szerinti egyes sávokban figyelembe vehető maximum %** | **Sávba jutó figyelembe vehető (korlátos) elábé+közv. szolg. értéke együttes összege****(3.pont szerint)** | **Levonható elábé+közv.szolg. (4.pont szerint.)****/A 3. és 5. oszlop adata közül a kisebb vonható le/** |
| **1.** | **2.** | **3.** | **4.** | **5.** | **6.** |
| 0 Ft – 500.000.000 | 500.000.000 | 88.800.000.000 \* 500.000.000 / 94.000.000.000= 472.340.425 | 100 % | 472.340.425 | *472.340.425* |
| 500.000.001 - 20.000.000.000 | 19.500.000.000 | 88.800.000.000 \* 19.500.000.000 / 94.000.000.000= 18.421.276.596 | 85% | 16.575.000.000 | *16.575.000.000* |
| 20.000.000.001 - 80.000.000.000 | 60.000.000.000 | 88.800.000.000 \* 60.000.000.000 / 94.000.000.000= 56.680.851.064 | 75% | 45.000.000.000 | *45.000.000.000* |
| 80.000.000.001 felett | 14.000.000.000 | 88.800.000.000 \* 14.000.000.000 / 94.000.000.000= 13.225.531.915 | 70% | 9.800.000.000 | *9.800.000.000* |
| **Összesen:** | **94.000.000.000** |  **88.800.000.000**  |  | **71.847.340.425** | ***71.847.340.425*** |

 Iparűzési adóalap az adóévre: 94.000.000.0000 – (71.847.340.425 + 2.500.000.000 +200.000.000+200.000.000) = 19.252.659.575 F

**PÉLDA 2:** **Az exportértékesítésre jutó elábé általában nem esik korlátozás alá**

A Htv. 39. § (7) bekezdése szerint – a (4)-(5) bekezdésben foglaltaktól eltérően – az adóalap megállapításnál – többek között – azon áruk, anyagok, szolgáltatások értékesítésével összefüggésben elszámolt elábénak a teljes összege csökkenti a nettó árbevétel összegét, amely áruk, anyagok, szolgáltatások értékesítése után az adóalany az Sztv. szerinti exportértékesítés árbevételt számolt el.

Pl.: Egy cég adatai millió forintban kifejezve azzal, hogy exportértékesítésből származó Sztv. szerinti nettó árbevétellel és arra jutó elszámolt elábéval rendelkezik, de nincs közfinanszírozásban részesülő gyógyszerek kapcsán elszámolt elábéja, nincs pénzügyi lízing során elszámolt elábéja)

Összes nettó árbevétel: 64.000 millió Ft

 - ebből exportértékesítés árbevétele: 20.000 millió Ft

 - ebből belföldi értékesítés árbevétele: 44.000 millió Ft

Összes elábé: 58.000 millió Ft

 - ebből exportértékesítésre jutó elábé: 18.000 millió Ft

 - ebből belföldi értékesítésre jutó elábé: 40.000 millió Ft

Közvetített szolg.értéke: 0 millió Ft

Anyagköltség: 1.500 millió Ft

Alvállalkozói telj.értéke: 2.500 millió Ft

K+F közvetlen költsége: 200.millió Ft

A számítás menete a PÉLDA 1-től annyiban tér el, hogy:

- az exportértékesítés nettó árbevétele figyelembe veendő az összes nettó árbevételben, míg

- az exportértékesítésre jutó elábé figyelmen kívül hagyandó a korlátozás megállapításánál.

Az elábé összegének levonhatóságát meghatározó szabály (Htv. 39. § (4) bek.) a teljes (exportárbevételt is magában foglaló) nettó árbevétel %-os arányában fejezi ki a levonhatóság korlátozását.

(Az exportárbevétel fogalmán a Sztv. 74. § (2) bekezdése és 75. §-a szerinti exportárbevételt kell érteni.)

A „**korlátozás” kizárólag a belföldi értékesítésre jutó elábéra vonatkozik**, azaz, a belföldi elábé összege \* adott sávba jutó nettó árbevétel összegével / az összes (belföldi+exportértékesítés) nettó árbevétel összegével.

Az előzőekben ismertetettek alapján:

* Az első sorban (40.000.000.000 \* 500.000.000 / 64.000.000.000=) 312.500.000 Ft elábé jut, ezen összeg 100%-a (e sávhoz kapcsolódó korlátozás hiányában) levonható a nettó árbevételből.
* A második sorban lévő 19.500.000.000 Ft nettó árbevételre jutó elábé 12.187.500.000 Ft, míg a „korlátozó” szabály alapján – 16.575.000.000 Ft lenne az elábéként levonható összeg. Ugyanakkor az e sávba jutó maximális elábé (3.oszlop) és a korlátos százalékos mértékkel számított összeg (5.oszlop) közül a kisebb összeget kell figyelembe venni az adóalap megállapításánál, ezért az előbbi összeg szerepel a táblázat utolsó (6.) oszlopában.
* A harmadik sorban lévő 44.000.000.000 Ft nettó árbevételre jutó elábé 27.500.000.000 Ft, míg a „korlátozó” szabály alapján 33.000.000.000 Ft lenne, azonban a két összeg közül az előbbi a kisebb, ezért az szerepel a 6. oszlopban.

|  |  |  |  |  |  |
| --- | --- | --- | --- | --- | --- |
| **Árbevétel sávok** | **Sávba jutó nettó árbevétel** | **Az egyes nettó árbevétel sávokba jutó maximum elábé és közv.szolg.értéke 100 %-os levonhatóság esetén****(2. pont szerinti számítással)** | **A törvény szerinti egyes sávokban figyelembe vehető maximum %** | **Sávba jutó figyelembe vehető (korlátos) elábé+közv. szolg. értéke együttes összege****(3.pont szerint)** | **Levonható elábé+közv.szolg. (4.pont szerint.)****/A 3. és 5. oszlop adata közül a kisebb vonható le/** |
| **1.** | **2.** | **3.** | **4.** | **5.** | **6.** |
| 0 Ft – 500.000.000 | 500.000.000 | 40.000.000.000 \* 500.000.000 / 64.000.000.000= 312.500.000 | 100 % | 312.500.000 | *312.500.000* |
| 500.000.001 - 20.000.000.000 | 19.500.000.000 | 40.000.000.000 \* 19.500.000.000 / 64.000.000.000= 12.187.500.000 | 85% | 16.575.000.000 | *12.187.500.000* |
| 20.000.000.001 - 80.000.000.000 | 44.000.000.000 | 40.000.000.000 \* 44.000.000.000 / 64.000.000.000= 27.500.000.000 | 75% | 33.000.000.000 | *27.500.000.000* |
| **Összesen:** | **64.000.000.000** |  **40.000.000.000**  |  | **49.887.500.000** | ***40.000.000.000*** |

A táblázat a cég összes nettó árbevétele alapján kizárólag a belföldi értékesítésre jutó elábé tekintetében tartalmazna levonhatósági korlátot, azonban a belföldi nettó árbevételre nem érvényesül a korlátozás, mivel az egyes sávokba tartozó nettó árbevételben – a Htv. eltérő rendelkezése hiányában – benne van az exportárbevétel is.

A Htv. 39. § (7) bekezdése értelmében a példabeli cég esetében az exportértékesítéshez kapcsolódóan elszámolt elábé teljes összegében csökkenti a nettó árbevételt, erre a levonhatósági korlát ugyanis nem vonatkozik.

**Amennyiben az exportértékesítésre jutó elábé összes-elábén belüli aránya kevesebb, mint 15 %, akkor a legfeljebb a 20.000 millió forint nettó árbevételű vállalkozás belföldi értékesítésére jutó elábéja törvényi korlátozás alá esik. Ugyancsak törvényi korlátozás érvényesül a legfeljebb 80 milliárd forint nettó árbevételű vállalkozás esetén, ha az exportértékesítésre jutó elábéja 25 %-ot nem éri el az össz-elábén belül.**

Mindezek alapján a példabeli adózó iparűzési adó alapja:

 Összes nettó árbevétel: 64.000.000.000 Ft

 Exportértékesítésre jutó elábé: - 18.000.000.000 Ft

 *Belföldi értékesítésre jutó korlátos elábé: - 40.000.000.000 Ft (6.oszlop)*

 Anyagköltség: - 1.500.000.000 Ft

 Alvállalkozói teljesítések értéke: - 2.500.000.000 Ft

 K+F közvetlen költsége: - 200.000.000 Ft

 ---------------------------------------

 Iparűzésiadó-alap: 1.800.000.000 Ft

**PÉLDA 3:** **Kapcsolt vállalkozás mint iparűzési adó alany speciális adóalap megállapítása**

A Htv. 39. § (6) bekezdés első mondata szerint a társasági adóról és az osztalékadóról szóló törvény (Tao-tv.) szerinti kapcsolt vállalkozásnak minősülő adóalanyok az adó alapját az adóalany kapcsolt vállalkozások összes nettó árbevétele és összes nettó árbevétel-csökkentő ráfordítása (39. § (1) bek. a)-d) pont) pozitív előjelű különbözeteként állapítják meg azzal, hogy az egyes adóalanyok adóalapja ezen különbözetnek és az adóalany nettó árbevételének a kapcsolt vállalkozások összes nettó árbevételében képviselt arányának szorzata.

Pl.: Egy cégcsoport „A”, „B”, „C” „D” és „E” tagjai kapcsolt vállalkozások, az anyacég („A”) székhelye Angliában, míg „B” tag fióktelepe Szlovákiában van, „C”, „D”, „E” tagok (belföldi illetékességű jogi személyek) iparűzési adóalanyok, de „D” tag esetében az elábé és a közv.szolg. értéke együtt nem éri el a nettó árbevételének 50 %-át.

 A jogszabályhely alapján a példabeli anyacég „A” tag angliai székhelye, míg „B” tag szlovákiai fióktelepe miatt külföldi illetékességű – azaz, nem terjed ki rájuk a Htv. területi és tárgyi hatálya, ennek következtében nem iparűzési adóalanyok –, ezért esetükben nincs helye a cégcsoport szintű nettó árbevétel és az azt csökkentő tételek összeszámításának.

 A Htv. 39. § (6) bekezdés második mondata szerint az e bekezdésben foglaltakat csak azon adóalanynak kell alkalmaznia, amely esetében az elábé és a közv.szolg. értékének együttes összege az adóalany nettó árbevételének 50 %-át meghaladja, kizárólag az e feltételeknek megfelelő kapcsolt vállalkozásai esetében.

 A példabeli „D” tag ugyan iparűzési adóalany, de adatainak kapcsolt vállalkozások szintjén való összeszámítását az idézett törvény kizárja, mivel esetében az elábé és közv.szolg. értéke együtt nem éri el nettó árbevételének az 50 %-át. Ezért az összeszámítás figyelmen kívül hagyása miatt – „D” tag adóalany adatai nem szerepelnek az alábbi levezetésben, esetében csak saját adatai alapján kell az adóévi adóalapot megállapítani, a Htv. 39. § (1), (4)-(5), illetve (7)-(8) bekezdésében foglaltakra tekintettel.

 „C” és „E” tag adatai millió forintban kifejezve nem rendelkeznek exportértékesítésből származó Sztv. szerinti nettó árbevétellel, nincs közfinanszírozásban részesülő gyógyszerek kapcsán elszámolt elábéjük és nincs pénzügyi lízing keretében elszámolt elábéjük.

|  |  |  |
| --- | --- | --- |
| **Megnevezés** | **„C” tag (millió forintban)** | **„E” tag (millió forintban)** |
| Nettó árbevétel | 16.000 | 36.000 |
| Elábé | 400 | 0 |
| Közvetített szolg. értéke | 14.000 | 33.200 |
| Anyagköltség | 0 | 800 |
| Alvállalkozói teljesítések értéke | 900 | 700 |
| K+F közvetlen költsége | 100 | 300 |

* + - Számítás menete:
			1. Meg kell állapítani a nettó árbevételt, valamint az elábé és a közv.szolg. együttes értékét a cégcsoport – „C” és „E” tag – szintjén, összesítve:

Összes nettó árbevétel: 16.000 MFt + 36.000 MFt = 52.000 MFt

Összes elábé + közv.szolg.értéke: 14.400 MFt + 33.200 MFt = 47.600 MFt

* + - 1. A „C” és „E” tag szintjén összesített nettó árbevétel, illetőleg elábé és közv.szolg.értéke alapul vételével meg kell állapítani, hogy a két vállalkozás együttes, illetve

önálló adóalapjának megállapításához mekkora összegben vehető figyelembe (korlátosan) az elábé és közv.szolg.értékének együttes összege.

 A fenti példák alapján:

 - az első sorban lévő 500.000.000 Ft nettó árbevételre jutó elábé+közv.szolg. értéke 457.692.308 Ft, e netttó árbevételhez tartozó elábé+közv.szolg. érték 100%-ban

levonható a nettó árbevételból, így a táblázat 3. és 5. oszlopának számadata azonos.

 - a második sorban lévő 19.500.000.000 Ft nettó árbevételre jutó elábé+közv.szolg. értéke 17.850.000.000 Ft, míg a „korlátozó” szabály alapján 16.575.000.000 Ft

 az elábéként és közv.szolg. értékeként levonható összeg. Azonban az e sávba jutó maximális elábé (3.oszlop) és a korlátos százalékos mértékkel számított

 összege (5.oszlop) közül a kisebb összeg vehető csak figyelembe, ezért az utóbbi összeg szerepel a táblázat 6. oszlopában.

- a harmadik sorban lévő 32.000.000.000 Ft nettó árbevételre jutó elábé+közv.szolg. értéke 29.292.307.692 Ft, míg a „korlátozó” szabály alapján 24.000.000.000 Ft.

 Az e sávba jutó maximális elábé (3.oszlop) és a korlátos százalékos mértékkel számított összege (5.oszlop) közül a kisebb összeg vehető csak figyelembe, ezért

 az utóbbi összeg szerepel a táblázat 6. oszlopában.

|  |  |  |  |  |  |
| --- | --- | --- | --- | --- | --- |
| **Árbevétel sávok** | **Sávba jutó nettó árbevétel** | **Az egyes nettó árbevétel sávokba jutó maximum elábé és közv.szolg.értéke 100 %-os levonhatóság esetén****(2. pont szerinti számítással)** | **A törvény szerinti egyes sávokban figyelembe vehető maximum %** | **Sávba jutó figyelembe vehető (korlátos) elábé+közv. szolg. értéke együttes összege****(3.pont szerint)** | **Levonható elábé+közv.szolg. (4.pont szerint.)****/A 3. és 5. oszlop adata közül a kisebb vonható le/** |
| **1.** | **2.** | **3.** | **4.** | **5.** | **6.** |
| 0 Ft – 500.000.000 | 500.000.000 | 47.600 \* 500 / 52.000 = 457.692.308 | 100 % | 457.692.308 | *457.692.308* |
| 500.000.001 - 20.000.000.000 | 19.500.000.000 | 47.600 \* 19.500 / 52.000 = 17.850.000.000 | 85% | 16.575.000.000 | *16.575.000.000* |
| 20.000.000.001 - 80.000.000.000 | 32.000.000.000 | 47.600 \* 32.000 / 52.000 = 29.292.307.692 | 75% | 24.000.000.000 | *24.000.000.000* |
| **Összesen:** | **52.000.000.000** |  **47.600.000.000** |  | **49.887.500.000** | ***41.032.692.308*** |

A cégcsoport (összeszámítással érintett) adóalanyai szintjén – a Htv. 39. § (4)-(5) bekezdésében foglaltakra figyelemmel – az elábé és közv.szolg. értéke együttes összegének - az iparűzési adóalap megállapításnál - törvényi korlátra figyelembe vehető (nettó árbevételből levonható) összege 41.032.692.308 Ft.

* + - 1. Meg kell állapítani a kapcsolt vállalkozások („C” és „E” tag csoportszintű) összes nettó árbevétele és összes nettó árbevétel-csökkentő ráfordítása – azaz, a korlátosan

érvényesíthető elábé és közv.szolg. együttes értéke, továbbá az anyagköltség, az alvállalkozói teljesítések értéke és a K+F közvetlen költsége teljes egésze – pozitív előjelű különbözetét.

 Csoportszinten („C” és „E” adóalany):

|  |  |
| --- | --- |
| **Megnevezés** | **„C” és „E” adóalany összesen (csoportszinten)** |
| a. Összes nettó árbevétel | 52.000.000.000 |
| *b. Összes figyelembe vehető elábé és közvetített*  *szolgáltatások értéke* | *41.032.692.308* |
| c. Összes anyagköltség | 800.000.000 |
| d. Összes alvállalkozói teljesítések értéke | 1.600.000.000 |
| e. Összes K+F közvetlen költsége | 400.000.000 |
| **Pozitív előjelű különbözet, mint adóalap** **(a-(b+c+d+e))** | **8.167.307.692** |

A Htv. 39. § (6) bek. értelmében az összevont adóalap-számításra kötelezett kapcsolt vállalkozások esetén az egyes adóalanyok adóalapja az összevont adóalap árbevétel-arányos megosztása eredményeként áll elő.

Az összevont adóalap számítása során (jelen példa nyomán) az anyagköltséget és az alvállalkozói teljesítések értékét 100%-ban kell figyelembe venni. A számítások alapján „C” és „E” adóalanyok csoportszintű iparűzési adó alapja adóévre 8.167.307.692 Ft.

* + - 1. A „pozitív előjelű különbözetet” (csoportszintű adóalapot) megszorozzuk az adóalany nettó árbevételének az összeszámítással érintett vállalkozások összes nettó

árbevételében képviselt arányával, s így megkapjuk az egyes adóalanyok iparűzési adóalapját. A közösen meghatározott csoportszintű adóalapból „C”, valamint „E” adóalany olyan arányban részesedik, amilyen arányt a nettó árbevétele a csoport összesített nettó árbevételében képvisel. A számításokat itt is – a kerekítés általános szabályai alapulvételével – tizedestörtben kifejezve, hat tizedesjegy pontossággal kell elvégezni.

 „C” tag iparűzési adóalapja: 16.000 MFt / 52.000 MFt = 0,307692 x 8.167.307.692 = 2.513.015.238

 „E” tag iparűzési adóalapja: 36.000 MFt / 52.000 MFt = 0,692308 x 8.167.307.692 = 5.654.292.454

A törvényi szabályon alapuló számítások eredményeképp előfordulhat, hogy az összeszámítással érintett kapcsolt vállalkozás adóalanyok közül egyeseknél több iparűzésiadó-alap „képződik”, mintha önállóan állapítaná meg adóalapját, míg más adóalanyoknál kevesebb az adóalap. A saját adóalaphoz képest eltérő több vagy kevesebb iparűzésiadó-alap esetén előálló adófizetési kötelezettség kapcsolt vállalkozások közötti elszámolására adótörvény nem tartalmaz szabályozást.

**Az iparűzésiadó-alap meghatározása, ha az adóalanyok egymás közötti kapcsolt vállalkozási jogviszony nem áll fenn a teljes adóévben:**

A Htv. 39. § (6) bekezdésétől eltérő speciális szabályozás hiányában, valamint az iparűzési adó éves jellegéből következően az egymással az adóév bármely időszakában kapcsolt vállalkozási viszonyban álló társaságoknak saját éves adóalapjuk meghatározásakor az adóköteles tevékenységből származó adóalapjukat a velük az adóév folyamán bármikor kapcsolt vállalkozási viszonyban álló vállalkozások adóalapjával összegezniük kellett, s ez alapján kellett – nettó árbevétel arányosan – meghatározni az egyes adóalanyok iparűzésiadó-alapját. Ezt támasztja alá az a körülmény is, hogy a Htv. 2014. év végéig nem tartalmaz szabályt arra, hogy ha a kapcsolt vállalkozási viszony nem áll fenn teljes adóévben, akkor csak az éves adóalap időarányos részét kell az összeszámításkor figyelembe venni. Azaz, az összevont adóalap kalkulációja során a cégcsoportból év közben kivált kapcsolt vállalkozást a teljes adóévben kapcsolt vállalkozásnak kell tekinteni, függetlenül attól, hogy a kapcsolt vállalkozási jogviszony 2014. (adó)évben megszűnt.

A Htv. **2015. évtől** méltányosabb szabályt fogalmaz meg a kapcsolt vállalkozások iparűzésiadó-alapjának megállapítására azzal, hogy a kapcsolt vállalkozás iparűzésiadó-alanyoknak nettó árbevételüket és nettó árbevétel-csökkentő eladott áruk beszerzési értékét és közvetített szolgáltatások értékét kizárólag a kapcsolt vállalkozási jogviszony fennállásának időtartamára jutó – napi időarányosítással megállapított – összegben kell figyelembe venni. Az összeszámítási szabályt továbbra is csak azoknak a kapcsolt vállalkozásoknak kell alkalmazniuk, amelyek nettó árbevétele legalább 50 %-át kiteszi az eladott áruk beszerzési értéke és a közvetített szolgáltatások értéke együttes összege. (Htv. 39. § (9) bekezdés.)

**I. pont:** Amennyiben a Htv.39.§ (6) bekezdése szerinti kapcsolt vállalkozás tagja, úgy azt jelölje X-szel! Ez esetben a III. mezőit kell a kapcsolt vállalkozásoknak kitölteni.

 A nem kapcsolt vállalkozásoknak a II. mező sorait kötelező kitölteni!

**II. pontot: a Htv. 39. § (6) bekezdésének hatálya alá nem tartozó (azaz nem kapcsolt vállalkozás)** adózónak kell kitölteni, akinek 2016. adóévben volt eladott áruk beszerzési értéke és/vagy közvetített szolgáltatások értéke!

Azon vállalkozónak, akinek a **2016. évi nettó árbevétele az 500 millió forintot nem érte el,** csak az 1-2. sorok, valamint a 7. sort kell kitöltenie, s a 7. sor eredményét a Főbevallás VII. 2.sorában szerepeltetnie!

**1. sor:** Eladott áruk beszerzési értéke (elábé) összesen sora. Lásd még a Főbevallás VII. 2.sorát!

**2. sor:** Közvetített szolgáltatások értéke összesen. Lásd még a Főbevallás VII. 2.sorát!

**3.-5** A Htv. 39. § (7) bekezdése szerint – a (4) és (5) bekezdéstől eltérően – az adóalap megállapításánál azon áruk, anyagok, szolgáltatások értékesítésével összefüggésben elszámolt eladott áruk beszerzési értékének és közvetített szolgáltatások értékének teljes összege csökkenti a nettó árbevétel összegét, amely áruk, anyagok, szolgáltatások értékesítése után az adóalany a számvitelről szóló törvény szerinti exportértékesítés nettó árbevételét vagy a közfinanszírozásban részesülő gyógyszerek, mint áruk értékesítése után belföldi értékesítés nettó árbevételét számol el. Az elszámolóházi tevékenységet végző szervezetnél, az általa - földgázpiaci és villamosenergia piaci ügyletek elszámolása érdekében – vásárolt és továbbértékesített, számvitelről szóló törvény szerinti eladott áruk beszerzési értékeként elszámolt földgáz és villamosenergia beszerzési értéke teljes összege csökkenti a nettó árbevétel összegét. 2015. november 1-jétől a külön jogszabály alapján erre feljogosított dohánykiskereskedelem-ellátási tevékenységet végző személynél az általa dohánytermék-kiskereskedők részére történő továbbértékesítési célból vásárolt és továbbértékesített, a számvitelről szóló törvény szerinti eladott áruk beszerzési tételként elszámolt dohánytermékek beszerzési értéke teljes összege csökkenti a nettó árbevétel összegét. (Az 500 millió forintot meg nem haladó nettó árbevételű vállalkozónak nem kell kitölteni!)

**6. sor:** A Htv. 39. § (4)-(5) bekezdése alapján, azaz a sávosan megállapított a nettó árbevételből levonható elábé és közvetített szolgáltatások érte együttes összegét tartalmazza. (Az 500 millió forintot meg nem haladó nettó árbevételű vállalkozónak nem kell kitölteni!)

**7. sor:** A nettó árbevételt csökkentő, figyelembe vehető elábé és a közvetített szolgáltatások értékének együttes összege. A **legfeljebb 500 millió forint nettó árbevételű adózó** esetén az 1.+ 2. sor összege. Az **500 millió forint feletti nettó árbevételű adózó** ebben a sorban a 3.+4.+5.+6. sorok együttes összegét szerepelteti. Ezen 7. sor összegét kell a Főbevallás VII. 2.sorába beírni.

**III. pontot:** a Htv. 39. § (6) bekezdésének hatálya alá tartozó **kapcsolt vállalkozás tölti ki.**

 **1. sor:** Itt kell feltüntetni azt a nettó árbevétel összegét, amely az összevont adóalap-számításra kötelezett vállalkozások Htv. szerinti nettó árbevétel adatainak összegzéseként áll elő.

**2. sor**: Itt kell feltüntetni az összevont adóalap-számításra kötelezett vállalkozások összevont anyagköltség, alvállalkozói teljesítések értéke és K+F közvetlen költségeinek összegét.

Ezen nettó árbevétel-csökkentő tételek teljes összegével korlátozás nélkül csökkenthető a nettó árbevétel az iparűzési adóalap megállapítása során.

 **3. sor**: Ez a sor szolgál az összevont adóalap-számításra kötelezett vállalkozások összesített elábé összegének kimutatására.

 **4. sor:** Ez a sor szolgál az összevont adóalap-számításra kötelezett vállalkozások összesített közvetített szolgáltatások értéke összegének kimutatására.

 **5. sor**: Itt kell kimutatni a 3. sor szerinti összesített elábé és a 4. sor szerinti összesített közvetített szolgáltatások értékéből azon ráfordításrészek együttes összegét, amelyek olyan termékek (áruk), szolgáltatások értékesítéséhez kötődnek, amelyek után az Sztv. szerint exportárbevételt kell elszámolni.

 **6. sor**: Itt kell feltüntetni a 3. sor szerinti elábé értéből azon ráfordításrészt, amelyet az összevont (csoportszintű) adóalap-megállapításra kötelezett adóalany bármelyike közfinanszírozott gyógyszer értékesítésével összefüggésben számolt el. 2015. november 1-jétől a külön jogszabály alapján erre feljogosított dohánykiskereskedelem-ellátási tevékenységet végző személynél az általa dohánytermék-kiskereskedők részére történő továbbértékesítési célból vásárolt és továbbértékesített, a számvitelről szóló törvény szerinti eladott áruk beszerzési tételként elszámolt dohánytermékek beszerzési értéke teljes összege csökkenti a nettó árbevétel összegét.

**7. sor**: Itt kell feltüntetni a 3. sor szerinti elábé értéből azon ráfordításrészt, amely az elszámolóházi tevékenységet végző szervezetnél, az általa - földgázpiaci és villamosenergia piaci ügyletek elszámolása érdekében – vásárolt és továbbértékesített, számvitelről szóló törvény szerinti eladott áruk beszerzési értékeként elszámolt földgáz és villamosenergia beszerzési értéke teljes összege csökkenti a nettó árbevétel összegét.

 **8. sor**: Itt kell feltüntetni az összevont adóalap-számításra kötelezett vállalkozások összes elábéje és összes közvetített szolgáltatások értéke együttes összegének azt a részét, amely a Htv. 39. § (4)-(5) bekezdése szerinti számítás eredményeként áll elő (ezen számadat nem haladhatja meg a 3. és 4. sor összegét.

 **9. sor**: Ez a sor szolgál annak kimutatására, hogy mekkora az az összeg, amellyel ténylegesen csökkenthető az összevont nettó árbevétel elábé és közvetített szolgáltatások együttes értéke jogcímen az összevont, csoportszintű adóalap kiszámítása során. E számadat a korlátozás nélkül levonható csoportszintű tételek (5. sorban és 6. sorban feltüntetett összegek) és a 7. és 8. sorban szereplő összeg együttes összegeként áll elő.

 **10. sor**: Ebben a sorban kell szerepeltetni azt, hogy mekkora az összevont, csoportszintű adóalap összege. Ennek érdekében a csoportszintű nettó árbevétel (1.sor) összegéből le kell vonni a korlátozás alá nem eső nettó árbevétel-csökkentő tételek (ráfordítások) együttes, csoportszintű értékét (2.sor), továbbá a 9. sorban szereplő, ténylegesen levonható elábé és közvetített szolgáltatások együttes összegét.

 **11. sor**: Itt kell rögzíteni az adóalany vállalkozási szintű adóalapjának összegét. Ezen adat a 9. sorban szereplő csoportszintű, összesített adóalap árbevétel-arányos összegeként áll elő.

„F” JELŰ BETÉTLAP

Ebben a pontban kell megjelölni a Htv. 39. §-ában és a törvény mellékletében foglaltak alapján a 2016. évben számított adóalap telephelyenkénti megosztásának módját. A Htv. mellékletében szereplő első három módszer (Htv. melléklet 1.1., 1.2., és 2.1. pontja) közül azt kell alkalmazni, amelyik az adott vállalkozás tevékenységére leginkább jellemző (Htv. 39. § (2) bek.), mivel az iparűzési adó alap megosztásának módszere nem a vállalkozó szabad döntése, annak a vállalkozási tevékenység jellegén – Htv. melléklet 2.2, 2.3, 2.4 pont kivételével – kell alapulnia, a „megfelelő”módszer alkalmazása kötelezettsége, s nem csupán lehetősége az adózónak.

***Felhívom figyelmét***, az alábbiakra:

* Az 1.1., 1.2., és 2.1 pontok szerinti megosztási módszerek közül nem lehet azt alkalmazni, amelyik a székhely vagy telephely szerinti településre 0 forint adóalaprészt eredményezne (Htv. mell. 7. pont).
* Amennyiben a vállalkozónak a székhely szerinti településen kívül legalább egy telephelye van és az adóalapot az 1.1. vagy 2.1. pont szerint kell megosztania, akkor a magánszemély vállalkozó, illetve a nem magánszemély vállalkozó esetében az ügyvezetők után figyelembe veendő személyi jellegű ráfordítás legalább 10%-át a székhely szerinti településhez kell kimutatni.
* Az 1.2. pont szerinti megosztási módszer nem alkalmazható, ha a székhely szerinti településen eszközérték nem mutatható ki!
* Az adóelőleg számításánál ugyanazt a módszert kell alkalmazni, mint az adó számításánál! Három egymást követő adóév folyamán csak egyféle megosztási módot lehet alkalmazni! A megosztás módszerét, az adóelőleg és adó számításának menetét a vállalkozónak – az adóhatóságok (állami, önkormányzati) által ellenőrizhető módon – írásban rögzítenie kell! Az egyes településekre eső adóalapok együttes összege meg kell, hogy egyezzen a vállalkozó adóalapjának összegével! (Htv. 3. számú melléklet 3., 4., 6. pontja)
* Az adóalap-megosztásra vonatkozó számításokat hat tizedesjegy pontossággal kell elvégezni.

**II**. Ezen a beétlapon kell levezetni azt a megosztási módszert, amelyet a vállalkozó 2016. adóévben alkalmazott, és amelyet a főbevallás 2. oldalán található VII. Az adó kiszámításánál alkalmazott.

**III.** A betétlap 1-4. soraiba a vállalkozás egésze, illetőleg az adott önkormányzat területére jutó személyi jellegű ráfordítás, illetőleg eszközérték összegét kell beírni. Ha a személyi jellegű ráfordítás szerinti adóalap megosztást alkalmazza, akkor az 1. és 2. sorokat kell kitölteni. Amennyiben az eszközérték arányos megosztási módszert alkalmazza, úgy a 2. és 3. sorokat kell kitölteni. Ha a vállalkozás a komplex megosztási módszert alkalmazza, abban az esetben az 1-4 sorokat kell kitölteni.

**1. sor:** Itt kell feltüntetni a Htv. mellékletének 1.1 pontja alapján számított (vállalkozási szintű) személyi jellegű ráfordítás összegét, azaz a személyi jellegű ráfordítás arányában történő adóalap megosztás vetítési alapját.

**2. sor:** Ebben a sorban kell szerepeltetni a személyi jellegű ráfordítással arányos megosztási módszer alkalmazása során az adott (székhely, telephely szerinti) településen (Gyöngyösön) felmerült személyi jellegű ráfordítás összegét.

**3. sor:** Itt kell feltüntetni a Htv. mellékletének 1.2 pontja alapján számított, a székhely, telephely szerinti településekhez tartozó (vállalkozási szintű) összes eszközérték összegét, azaz az eszközarányos adóalap-megosztás vetítési alapját.

**4. sor:** Ebben a sorban kell szerepeltetni az adott (székhely, telephely szerinti) településen (Gyöngyösön) felmerült eszközérték összegét.

A vezetékes gázszolgáltatást, villamosenergia-szolgáltatást közvetlenül a végső fogyasztó részére nyújtó vállalkozásoknak csak az 5-6. vagy a 7-8. sorokat kell kitölteni.

**5. sor:**  Ebben a sorban kell szerepeltetni – a Htv. melléklet 2.2. a) pont alapján – az egyetemes vagy közüzemi szolgáltató, villamosenergia- vagy földgázkereskedő villamosenergia vagy földgáz végső fogyasztó részére történő értékesítéséből származó összes számviteli törvény szerinti nettó árbevételét.

**6. sor:**  Ebben a sorban kell szerepeltetni az egyetemes vagy közüzemi szolgáltató, villamosenergia- vagy földgázkereskedő villamosenergia vagy földgáz végső fogyasztó részére történő értékesítéséből származó, a gyöngyösi önkormányzat illetékességi területére jutó számviteli törvény szerinti nettó árbevételét.

**7. sor:** Ebben a sorban kell megadni – Htv. 2.2. b) pont alapján – a villamos energia elosztó hálózati engedélyes és földgázelosztói engedélyes esetén az összes végső fogyasztónak továbbított villamosenergia vagy földgáz mennyiségét kWh-ban vagy ezer m3-ben kifejezve.

**8. sor:** Ebben a sorban kell megadni a villamos energia elosztó hálózati engedélyes és földgázelosztói engedélyes esetén a gyöngyösi önkormányzat illetékességi területén lévő végső fogyasztónak továbbított villamosenergia vagy földgáz mennyiségét kWh-ban vagy ezer m3-ben kifejezve.

**9.-10. sorok**: az építőipari tevékenységet folytató vállalkozó az adóalapját a Htv. 3. számú mellékletének 2.3 pontjában meghatározott módon is megoszthatja döntésétől függően.

**11-12. sorok**: a vezeték nélküli távközlési tevékenységet végzők adóalap megosztásának levezetését szolgáló sorok (Htv. 3.számú melléklet 2.4.1).

**13-16. sorok**: a vezetékes távközlési tevékenységet végzők adóalap megosztásának levezetését szolgáló sorok (Htv. 3.számú melléklet 2.4.2).

„G” JELŰ BETÉT LAP

A „G” jelű betétlapot azon adózóknak kell kitölteniük, akiknél a főlap VII. 24. sorban szereplő iparűzési adófizetési kötelezettsége kevesebb, mint a 2014. évi bevallás VIII. 3. pontjában bevallott 2016.03.15-i adóelőleg, valamint a 2015. évi bevallás VIII. 2. pontjában bevallott 2016. 09.15-i esedékességű adóelőleg összege, valamint a 2016.12.20-i bevallott és megfizetett adóelőleg-kiegészítés (feltöltés) együttes összege. A túlfizetésről e betétlapon kell nyilatkozni az esetlegesen fennálló köztartozással – adó vagy jogszabályban meghatározott egyéb (pl. igazgatási szolgáltatási díj, tartásdíj) kötelezettség – együtt.

„H” JELŰ BETÉT LAP

A „H” jelű betétlap az önellenőrzési pótlék bevallására szolgál, melyet minden olyan esetben ki kell töltenie az adózónak, amikor – az Art. alapján – korábban megállapított és bevallott adóaapját, adóját utólag, önellenőrzéssel – akár terhére, akár javára – helyesbíti.

Abban az esetben, ha a helyesbítés az adózó javára szolgál, akkor értelemszerűen a nyomtatvány utolsó két rovatában nem szerepeltet adatot.

„I” JELŰ BETÉT LAP

Az IFRS-eket alkalmazókra vonatkozó adóalap-szabályokat a Htv. 2016. január 1-jétől hatályos 40/B. – 40/M. §-ai, illetve 52. §-ának újonnan megállapított pontjai tartalmazzák. Ha a helyi iparűzési adókötelezettséget érintően valamely kérdést ezen §-ok nem érintenek, azaz speciális szabály nincs, az IFRS-t alkalmazó vállalkozásoknak is a helyi iparűzési adó általános szabályait kell alkalmazniuk.

Ennek megfelelően az éves beszámolójukat az IFRS-ek szerint készítő vállalkozóknak az „I” jelű betétlapon kell számot adniuk nettó árbevétel és az adóalapjukat befolyásoló tényezők (elábé, anyagköltség, közvetített szolgáltatások értéke, áttérési különbözet) összegéről, elemeiről. Emellett ki kell tölteniük a főlapot és az „E” betétlapot is!

II. Nettó árbevétel

II/1. A Htv. 40/C. § szerinti nem pénzügyi szektorba tartozó vállalkozó nettó árbevétele

1.sor: A nettó árbevétel meghatározásának szabályait, azaz az adóalap-megállapítás legfontosabb elemét a Htv. 40/C. §-a rögzíti. A nettó árbevétel meghatározásának kiindulópontja a bevétel, melyet különböző növelő és csökkentő tényezőkkel korrigálva alakul ki – a könyveiket nem IFRS szerint vezető vállalkozókkal azonos adójogi megítélést biztosító – nettó árbevétel összege. Ennek megfelelően e sor értéke megegyezik a 2., valamint a 7-18-ig terjedő sorok összegének a 19-23. sorok összegével csökkentett értékével.

2.sor: A bevétel magában foglalja az áru értékesítése, szolgáltatás nyújtása esetén, valamint jogdíjra való jogosultság alapján az IAS 18 Bevételek című standart szerint bevételként (árbevételként) elszámolt összeget, továbbá az IAS 11 Beruházási szerződések című standard szerinti beruházási szerződés alapján elszámolt árbevételt, valamint minden olyan bevételt, melyet más stadardok az IAS 18 szerinti árbevételként rendelnek elszámolni. Ezért ebben a sorban a 3-6. sorokban szereplő értékek összegét kell feltüntetni.

3.sor: Az áru értékesítése, szolgáltatás nyújtása esetén, valamint jogdíjra való jogosultság alapján az IAS 18 Bevételek című standard szerint bevételként (árbevételként) elszámolt összeget kell feltüntetni.

4.sor: Az IAS 11 Beruházási szerződések című standard szerinti beruházási szerződés alapján elszámolt árbevétel összegét kell szerepeltetni.

5.sor: Itt azon bevételeket kell feltüntetni, melyeket az IAS 11 és az IAS 18 standardhoz képest más standardok az IAS 18 szerinti árbevételként rendelnek elszámolni.

6.sor: Az IFRS-ek szerint a megszűnt tevékenységeket és az azokból származó bevételeket külön kell nyilvántartani, azokat a beszámolóban is el kell különíteni. Ezt az értéket kell ebben a sorban szerepeltetni.

7.sor: Az azonos termékek cseréje esetén- amennyiben azt az adóalany 2. sor szerinti bevétel megállapítása során nem vette figyelembe- az elcserélt áruk, szolgáltatások számlázott ellenértékét (annak hiányában valós értékét) ebben a sorban kell feltüntetni. Amennyiben az adóalany ezt az értéket bevételként számolta el, akkor a Htv. 40/C. § (2) bekezdése értelmében azt bevételnövelő tényezőként már nem kell figyelembe venni.

8.sor: Tekintettel arra, hogy a nem számlázott utólag adott engedmény az IFRS-ek szerint csökkenti az árbevételt, ennek értékével – amennyiben az adóalany azt bevételként nem vette figyelembe – növelni kell a bevétel összegét a nettó árbevétel kiszámítása során. Amennyiben az adóalany ezt az értéket bevételként számolta el, akkor a Htv. 40/C. § (2) bekezdése értelmében, azt bevételnövelő tényezőként már nem kell figyelembe venni.

9.sor: Ebben a sorban kell feltüntetni azt az összeget, amit halasztott fizetés esetén az adóalany, mint eladó – az IAS 18 Bevételek című standard 11. bekezdése szerint – kamatbevételként számol el. E rendelkezés értelmében ugyanis az IFRS-ek alkalmazása során a szokásos fizetési határidőt meghaladó fizetési határnap esetén a vevőtől származó (járó) ellenérték az eladott termék, nyújtott szolgáltatás árbevételére és a későbbi fizetés miatt számított kamatbevételre kell bontani. Amennyiben az adóalany értéket bevételként számolta el, akkor a Htv. 40/C. § (2) bekezdése értelmében, azt bevételnövelő tényezőként már nem kell figyelembe venni.

10.sor: Az IAS 11 Beruházások standard 12. bekezdése szerint a szerződéses bevételt kapott vagy járó ellenszolgáltatás valós értékén értékelik. A szerződéses bevétel mérését egy sor olyan bizonytalansági tényező befolyásolja, amelyek jövőbeli események kimenetelétől függenek. A becsléseket gyakran felül kell vizsgálni. A szerződéses bevétel összege ezért egyik időszakról a másikra növekedhet vagy csökkenhet. Ezek közé tartozik az az eset, amikor a szerződéses bevétel összege csökken a vállalkozó által a szerződés megvalósítása során okozott késedelmekből eredő kötbérek hatására. Az így fizetett kötbér összegét ebben a sorban kell feltüntetni, mert az – magyar számvitelt alkalmazókkal azonos adókövetkezmények biztosítása érdekében – bevételnövelőtényező a nettó árbevétel értékének meghatározásakor.

11.sor: Ha az adóalany a Htv. szerinti közvetített szolgáltatásnak megfelelő ügyletet folytat, előfordulhat, hogy az IAS 18 alapján nem számol el bevételt (árbevételt), mert az ügylet az IFRS-ek fogalmi rendjében ügynöki értékesítésnek minősül (pl: saját nevében, de megbízója javára kötött adásvételi szerződéssel terméket (legyen az ingó vagy ingatlan) értékesít). Amennyiben az adóalany ezt az értéket mégis bevételként számolta el, akkor a Htv. 40/C. § (2) bekezdése értelmében, azt bevételnövelő tényezőként már nem kell figyelembe venni.

12.sor: Az IAS 18 bevételek című standard 8. bekezdése rögzíti – többek között-, hogy egy ügynöki viszonyban a gazdaságihasznok bruttó beáramlásai magukban foglalják azokat az összegeket, amelyeket a megbízó saját nevében szedtek be, és amelyek nemeredményeznek növekedést a gazdálkodó egység saját tőkéjében, és a megbízó nevében beszedett összegek nem minősülnek bevételnek. A Htv. 40/C. § (2) bekezdés e) pontja ezért a bevételnövelő tételek között rögzíti a saját név alatt történt bizományosi áruértékesítés számviteli törvény szerinti bekerülési értékét, amit a bevallás elkészítésekor ebben a sorban kell rögzíteni. Amennyiben az adóalany ezt az értéket bevételként számolta el, akkor a Htv. 40/C. § (2) bekezdése értelmében aztbevételnövelő tényezőként már nem kell figyelembe venni.

13.sor: Az IFRS-ek értelmében a különféle áruértékesítéssel, a szolgáltatásnyújtással (ide értve a beruházási szerződésekkel összefüggő szolgáltatásnyújtást is), továbbá a jogdíjhasznosítással kapcsolatos fedezeti ügyletek esetén, a fedezeti ügylet eredményével- az eredmény előjelétől függően – csökkenteni vagy növelni kell az árbevételt. Ha a fedezeti ügylet miatt az IFRS-ek szerint árbevétel csökkentésének van helye, akkor ezen – magyar számviteli szabályokkal való összhang megteremtése érdekében – ezen összeggel növelni kell az adóköteles bevételt. E korrekció összegét ebben a sorban kell feltüntetni.

14.sor: Az IFRS-ek szerinti pénzügyi lízingszerződés fogalma jóval több ügyletet fog át, mint a magyar jogban ismert pénzügyi lízingszerződés. Ezt a szerződéstípust és az azzal kapcsolatos elszámolási, beszámolási kérdéseket az IAS 17 Lízingszerződések című standard szabályozza. E standard 4. bekezdése szerint a lízing egy olyan megállapodás, amelynek keretében a lízingbeadó egy adott összeg megfizetése vagy fizetések sorozata ellenében átadja a lízingbevevőnek azt a jogot, hogy egy adott eszközt a szerződésben meghatározott ideig használhasson. A pénzügyi lízing pedig egy olyan lízing, amelyben a lízingbe adó lényegileg az eszköz tulajdonlásával járó összes kockázatot és hasznot átadja függetlenül attól, hogy a tulajdonjogot végül átadja-e. Ebben a sorban a lízingfutamidő kezdetének adóévében a lízingfutamidő kezdetekor megjelenített követelés kezdeti közvetlen költségeket nem tartalmazó értéket kell feltüntetni, ami a nettó árbevétel megállapítása során bevételt növelő tétel. (A lízingfutamidő kezdete az az időpont, amikortól a lízingbevevő jogosult a lízingelt eszköz használatára vonatkozó jogát gyakorolni.)

15.sor: Az IAS 18 Bevételek standard szerinti árbevételbe nem tartozik bele a nem szokásos tevékenységből eredő bevétel. Így – a könyveiket a magyar számviteli szabályok szerint vezetőkhöz képesti adósemlegesség érdekében – az ilyen tevékenységek kapcsán kapott ellenértéket e sorban kell feltüntetni, mint bevételnövelő tényezőt. Amennyiben az adóalany valamely nem szokásos tevékenységéből származó ellenértéket már bevételként elszámolta, akkor a Htv. 40/C. § (2) bekezdése értelmében, annak összegét ebben a sorban nem kell feltüntetni.

16.sor: Az adósemlegességet biztosító bevételnövelő tételek közé sorolható aza az előírás is, melynek értelmében az üzletág-átruházás esetén az eszközöknek a kötelezettségekkel csökkentett piaci értékét meghaladó vételár növeli az IFRS-ek szerinti bevételt. Ezt ugyanis a magyar számviteli szabályok – az IFRS-ekkel ellentétben – árbevételként rendelik elszámolni. A 16. sor ezen összeg feltüntetésére szolgál.

17.sor: Az IFRS-ek lízingszerződést és az azzal kapcsolatos elszámolási, beszámolási kérdéseket az IAS 17 Lízingszerződések című standard szabályozza. E standard 4. bekezdése szerint a lízing egy olyan megállapodás, amelynek keretében a lízingbeadó egy adott összeg megfizetés vagy fizetések sorozata ellenében átadja a lízingbevevőnek azt a jogot, hogy egy adott eszközt a szerződésben meghatározott ideig használhasson. A pénzügyi lízing olyan ügylet, amely lényegileg az eszköz tulajdonlásából járó összes kockázatot és hasznot átadja függetlenül attól, hogy a tulajdonjog végül vagy átadásra kerül vagy nem. A pénzügyi lízingtől eltérő minden más lízing operatív lízingnek minősül. Az ilyen szerződésből származó bevételeket ebben a sorban kell feltüntetni.

18.sor: A Htv. 40/C. § (2) bekezdésének k) pontja értelmében, ha egy, a Htv. 40/C. § (1) bekezdés a)-d) pontja vagy a (2) bekezdés a), e) és g)-j) pontjai szerinti ügyletről számviteli bizonylatot (számlát) állítanak ki, de az IFRS-ek alkalmazásából a számla szerinti összeg (teljes egészében) nem minősült adóköteles bevételnek a Htv. 40/C. § (1) vagy a (2) bekezdés alapján, akkor az így egyébként figyelembe nem vehető összeg is az adóköteles adóalapba tartozik. Ezt az összeget ebben a sorban kell feltüntetni.

19.sor: A Htv. 2016. július 1-jétől – a Tao. törvénytől eltérő – önálló jogdíjfogalmat határoz meg. A korábbi szabályozáshoz képes leszűkül a jogdíj-bevételt eredményező jogosultságok, tevékenységek köre már nem része a jogdíjfogalomnak – többek között – a védjegy, a kereskedelmi név és az üzleti titok. 2016. július 1-jei hatályba lépéssel beiktatott jogdíjfogalom szerint kizárólag a szabadalom, a használatminta-oltalom, a növényfajta-oltalom, a kiegészítő oltalmi tanúsítvány, a mikroelektronikai félvezető termékek topográfiájának oltalma és a szerzői jogi védelemben részesülő szoftver hasznosítási/felhasználási engedélyéből, valamint a felsorolt jogok értékesítéséből származó ellenérték minősül jogdíjbevételnek. A Htv. 51/B. § (2)-(4) bekezdései azonban bizonyos esetekben még lehetővé teszik azt, hogy a nettó árbevétel összegét a Tao. törvény 2016. június 30-án hatályos 4. § 20. pontja szerinti – bővebb tartalmú – jogdíjbevétellel lehessen csökkenteni.

20.sor: Külön jogszabály szerint felszámítható – árbevételként elszámolandó – felszolgálási díjat nem terheli iparűzési adó, ezért azt le kell vonni a nettó árbevételből. Ebbe a sorba a felszolgálási díj árbevételként elszámolt összeget kell feltüntetni.

21.sor: Ebben a sorban kell szerepeltetni az adóhatósággal elszámolt jövedéki adó, regisztrációs adó, energiaadó és alkoholos italok utáni népegészségügyi termékadó együttes összegét, melyből a 21.1. – 21.3. sorokban a regisztrációs adó, az energiaadó, az alkoholos ittalokat terhelő népegészségügyi termékadó összegét külön-külön is fel kell tüntetni.

22.sor: E sorban kell feltüntetni a saját használatú ingatlan vagy befektetési célú ingatlan eladásából származó bevételt, de csak abban az esetben, ha az egyébként a Htv. 40/C. § (1) vagy (2) bekezdése szerint az adóköteles bevételbe tartozik, vagyis azt a bevételt, amelyet a 2-18. sorok valamelyike magában foglal.

23.sor: Az IFRS-ek értelmében a különféle áruértékesítéssel, a szolgáltatásnyújtással (ide értve a beruházási szerződésekkel összefüggő szolgáltatásnyújtást is), továbbá a jogdíjhasznosítással kapcsolatos fedezeti ügyletek esetén, a fedezeti ügylet eredményével – az eredmény előjelétől függően – csökkenteni vagy növelni kell az árbevételt. Ha a fedezeti ügylet IFRS-ek szerint az árbevétel növeli, akkor – magyar számviteli szabályokkal való összhang megteremtése érdekében – ezen összeggel csökkenteni kell az aóköteles bevételt. E korrekció összegét ebben a sorban kell szerepeltetni.

II/2. A Htv. 40/D. § szerinti hitelintézet, pénzügyi vállalkozás, befektetési vállalkozás nettó árbevétele

E pont 1-10. sorai az éves beszámolóját az IFRS szerint készítő hitelintézet, pénzügyi vállalkozás és a befektetési vállalkozás adóalapjának levezetésére szolgál. Tekintettel arra, hogy a számviteli törvény 9/A. §-ának – a nemzetközi pénzügyi beszámolási standardok egyedi beszámolási célokra történő hazai alkalmazásának bevezetéséhez kapcsolódó, valamint egyes pénzügyi tárgyú törvények módosításáról szóló 2015. évi CLXXVIII. törvény 4. §-a által megállapított szövege – csak 2017-től teszi lehetővé e személyi kör számára az IFRS-ek alkalmazására való áttérést, így 2016. adóévre nincs olyan vállalkozó, amely e sorokat kitölthetné.

II/3. A Htv. 40/E. § szerinti biztosító vállalkozó nettó árbevétele

E pont 1-12. sorai az éves beszámolóját az IFRS szerint készítő biztosító vállalkozás adóalapjának levezetésére szolgál. Tekintettel arra, hogy a számviteli törvény 9/A. §-ának – a nemzetközi pénzügyi beszámolási standardok egyedi beszámolási célokra történő hazai alkalmazásának bevezetéséhez kapcsolódó, valamint egyes pénzügyi tárgyú törvények módosításáról szóló 2015. évi CLXXVIII. törvény 4. §-a által megállapított szövege – csak 2017-től teszi lehetővé e személyi kör számára az IFRS-ek alkalmazására való áttérést, így 2016. adóévre nincs olyan biztosító, amely e sorok kitöltésére köteles.

III. Eladott áruk beszerzési értéke

1.sor: Az eladott áruk beszerzési értéke (elábé) kiindulópontját a Htv. 40/F. §-ának (1) bekezdésében foglaltak rögzítik, a kereskedelmi áru fogalmának definiálásával. Ezt a kiinduló értéket kell a Htv. által meghatározott értékkel korrigálni, így állítható elő az éves beszámolójukat az IFRS szerint készítő adóalanyokra irányadó elábé összege, ami megegyezik a 2-7. sorban szereplő összeg és a 8. sorban feltüntetett érték különbözetével. Ezt az értéket kell feltüntetni az „E” betétlap II/1. sorában is.

2.sor: Ebben a sorban kell feltüntetni a kereskedelmi áruk értékesítéskor nyilvántartott könyv szerinti értékét. Kereskedelmi árunak az IAS 2 Készletek és az IAS 18 Bevételek című standardok szerinti, továbbértékesítés céljából vásárolt és birtokolt, üzleti évben értékesített áru, telek vagy más ingatlan minősül. Az IAS 2 Készletek című standard 6. bekezdésében foglaltakra tekintettel, csak azon eszközök minősülnek kereskedelmi árunak, melyeket a szokásos üzletmenet keretében történő értékesítésre tartanak. Az e körön kívül eső, adóévben értékesített eszközök értékét ebben a sorban nem kell feltüntetni.

3.sor: Itt kell feltüntetni azon különféle – nem számlázott – kapott engedmények, rabattok összegét, melyek IAS 2 Készletek standard 11. bekezdése alapján csökkentik a beszerzési értéket.

4.sor: Az elcserélt áruk, szolgáltatások számlázott (annak hiányában valós értéke), az IFRS szerinti könyvvezetésben nem jelenik meg, hiszen az IFRS-ek ezeket az eseteket nem tekintik önálló jogügyletnek. A magyar és a nemzetközi számvitelt alkalmazók adósemleges megítélése érdekében azonban a cserével megszerzett áru értéke növeli a nettó árbevételt (II/1. pont, 3.sor), az elcserélt áru értékét pedig az elábé összegének megállapításakor lehet figyelembe venni növelő tételként. E sor ez utóbbi, elábét növelő tétel feltüntetésére szolgál.

5.sor: Ha a pénzügyi lízingbe adott eszköz nemminősül kereskedelmi árunak az IFRS-ek alkalmazásában, így annak értékét a 2. sorban feltüntetett összeg nem tartalmazza, akkor a pénzügyi lízingbe adott eszköz könyv szerinti értékét ebben a sorban kell feltüntetni.

6.sor: Ezt a sort akkor kell kitölteni, ha az IFRS-t alkalmazó, az IFRS-ek fogalmi rendje szerinti értelemben vett ügynökként ad el árut, s azután árbevételt nem számol el, de annak értékét a nettó árbevétel összegének meghatározása során a Htv. 40/C. §-ának e) pontja alapján bevételnövelő tételként figyelembe kell venni (II/1. pont 12.sor), mert az a magyar számviteli szabályok szerint árbevétel lenne. Az ilyen áru könyv szerinti értéke – melyet ebben a sorban kell feltüntetni – növeli az elábét.

7.sor: Itt kell feltüntetni a nem szokásos tevékenység keretében értékesített áruk értékét.

8.sor: Itt kell feltüntetni az ügynökként eladott áruk értékéből (6.sor) és a nem szokásos kereskedelmi tevékenység keretében értékesített áruk értékéből (7.sor) azt a részösszeget, melyet az adóalany az adóévet megelőző adóévben elábé-ként már figyelembe vett. Tekintettel arra, hogy az IFRS alkalmazásának első adóéve 2016., ebben az adóévben e sorba nem kerülhet érték.

IV. Anyagköltség

1.sor: A Htv. 52. § 67. pontja értelmében azokat az eszközöket kell anyagnak tekinteni, amelyek olyan anyagok vagy anyagi eszközök formájában vannak, melyeket a termelési folyamatban vagy a szolgáltatásnyújtásban használnak fel. Ezen eszközöknek az üzleti évben ráfordításként elszámolt, felhasználáskori könyv szerinti értékét kell e sorban feltüntetni.

2.sor: Itt kell feltüntetni nem számlázott, kapott kereskedelmi engedmények, rabatok és más hasonló tételek összegét, melyeket az adózó – a Htv. 52. § 65. pontjában definiált – anyag könyv szerinti értékének megállapításakor az IAS 2 Készletek standard 11. bekezdése alapján nem vett figyelembe.

3.sor: Itt kell feltüntetni azon költségeket, melyeket az adózó az anyag felhasználásával létrehozott saját előállítású ingatlanok, gépek, berendezések bekerülési értékében már figyelembe vett. Annak értékét ugyanis még egyszer nem lehet figyelembe venni, ezáltal kétszeresen szűkítve a nettó árbevételt.

4.sor: Ez a sor tartalmazza az IFRS-t alkalmazó vállalkozók anyagköltségét, mely nem más, mint az első sorban szerepló összegnek a 2. sorban feltüntetett értékkel növelt, majd a 3.sor szerinti összeggel csökkentett értéke. Ezt az értéket kell feltüntetni a Főlap VII. pontjának 4. sorában is.

V. Közvetített szolgáltatások értéke

1.sor: Az IFRS-ek fogalmi rendjében a nem ügynökként végzett, egyébként – a Htv. 52. § 40. pontja alapján – közvetített szolgáltatások értékének minősülő érték feltüntetésére szolgál.

2.sor: Ha az IFRS-ek szerinti ügynöki értékesítésnek minősül a Htv. szerint egyébként közvetített szolgáltatásnak minősülő ügylet és ennek kapcsán az adóköteles bevételt is növelni kell a Htv. 40/C. § (2Ö bekezdés e) pontja szerint, akkor a közvetített szoláltatások bekerülési értéke növeli azt az összeget, melyet az IFRS-ek alkalmazása és a magyar számviteli szabályok szerint is közvetített szolgáltatások értékének kell tekinteni.

3.sor: Az előző két sor összege adja az IFRS-t alkalmazó vállalkozás által figyelembe vehető közvetített szolgáltatások értékét, melyet itt kell feltüntetni. Ezt az értéket kell feltüntetni az „E” betétlap II/2. sorában is.

VI. Áttérési különbözet

Egyes tranzakciókból származó bevételeket a magyar számvitel és az IFRS-ek eltérő időpontokban rendelnek figyelembe venni. Ennek megfelelően egyes esetekben bizonyos ügyletek adóterhe az IFRS-t alkalmazóük esetén előbb vagy később keletkezik, mint ha könyveiket a magyar számvitel szerint vezetnék (noha az adó összege azonos). Mindennek a következményeként előfordulhatna, hogy az IFRS-ek alkalmazására való áttérés miatt valamely tétel egy alkalommal sem minősül adóköteles bevételnek, mert a magyar számvitel szerint csak az áttérést követően kellene bevételként elszámolni, az IFRS-ek szerint viszonyt már az előző adóévek valamelyikében bevétel lett volna, így az áttérés adóévében vagy azt követően bevételként már nem jelenik meg. Ugyanígy a bevétel készeres adóztatása is előállhatna, ha az adott tétel a magyar számvitel szerint az áttérés évét megelőzően, az IFRS-ek szerint pedig az áttérés adóévében vagy azt követően jelenik meg a bevételek között. E jelenség kiküszöbölésére a Htv. 40/J. §-a megteremti az áttárási különbözet jogintézményt, melynek összegét e pont alatt kell levezetni. Az e pont alatti sorokat csak az áttérés adóévében kell kitölteni.

1.sor: Itt kell feltüntetni az áttérési különbözet azon elemeinek összegét, melyek az áttérés adóévének adóalapját növelik. Ez az érték megegyezik az 1.2. és 1.3. sorokban szereplő értékek összegével.

1.2.sor: Az áttérés adóévét megelőző bármely adóévben figyelembe nem vett olyan nettó árbevétel összegét kell itt feltüntetni, mely az IFRS-ek alkalmazásával sem az áttérés adóévében, sem az azt követő bármely adóévben nem jelenik meg, nem jelenne meg az adóalap részeként, de ha a vállalkozó nem tért volna át az IFRS-ek alkalmazására, e tétel – megfelelő elszámolása esetén – az áttérés adóévében vagy azt követően a helyi iparűzési alapját növelné.

1.3.sor: Az áttérés adóévét megelőző bármely adóévben figyelembe nem vett olyan nettó árbevétel-csökkentő tényezők összegét kell itt feltüntetni, melyek az IFRS-ek alkalmazásával az áttérés adóévében vagy az azt követő bármely adóévben ismételten adóalap-csökkentő tényezőként jelennek meg, de ha a vállalkozó nem tért volna át az IFRS-ek alkalmazására, e tételek azok megfelelő elszámolása esetén nem csökkentenék a helyi iparűzési alapját

2.sor: Itt kell feltüntetni az áttérési különbözet azon elemeinek összegét, melyek az áttérés adóévének adóalapját csökkentik. Ez az érték megegyezik az 2.1. és 2.2. sorokban szereplő értékek összegével.

2.1.sor: Ebben a sorban az olyan árbevételt kell feltüntetni, mely az áttérés adóévét megelőzően már az adóalap része volt, de – az IFRS-ek alkalmazására való áttérés következtében – az áttérés adóévében, vagy azt követően ismét az adóalap részeként jelenik meg.

1.2.sor: Ebben a sorban azon nettó árbevétel-csökkentő tényezők értékét kell feltüntetni, melyeket az adóalany sem az áttérés évét megelőzően, sem az áttérés évében vagy azt követően nem vehetett figyelembe azok elszámolása miatt, de ha az adóalany nem tért volna át az IFRS-ek alkalmazására, az áttérés adóévében vagy azt követően nettó árbevétel-csökkentő tényezőnek minősülnének.

3.sor: Az 1. és 2. sorban szereplő értékeke összege adja az áttérési különbözetet, melyet ebben a sorban kell feltüntetni. Az itt szereplő érték előjele lehet pozitív és negatív is. Negatív értékű áttérési különbözet esetén a negatív előjelet is fel kell tüntetni. Az itt szereplő értéket kell átvezetni a Főlap VII. 8. sorába is.

„J” JELŰ KIEGÉSZÍTŐ LAP

A Htv. 41. § (8) bekezdése értelmében – már a 2016. adóévre vonatkozóan is – a közös őstermelői igazolvánnyal rendelkező adóalanyok az adóévi iparűzési adókötelezettségüket úgy is teljesíthetik (tehát nem kötelező), hogy az adószámmal rendelkező őstermelő adóalany a közös őstermelői tevékenységvégzésből származó teljes iparűzési adóalap alapulvételével (azaz a többi őstermelőre jutó adóalaprésszel együtt) állapítja meg, vallja be és fizeti meg a közös őstermelői tevékenység utáni adót. Az adómegállapítás ezen módjának választásáról a közös őstermelői igazolványban feltüntetett többi adóalanynak csak nyilatkozatot kell tennie az adószámmal rendelkező adóalany adóévi adóbevallásában, tehát nekik nem kell bevallást benyújtaniuk. E szabály vonatkozik a családi gazdaságokra, a családi gazdaság tagjaira is.

I.Nyilatkozat: tartalmazza a nyilatkozat szövegét. Ha a közös őstermelői igazolványhoz 4-nél több személy tartozik vagy a családi gazdaság tagjai száma több, mint 4, akkor további „J” jelű betétlap kitöltése kötelező!

II.Adóalanyok adatai:

1.része: Itt kell feltüntetni az adószámmal rendelkező mezőgazdasági őstermelő, családi gazdálkodó adóalany nevét, adószámát. Ő az, aki a közös őstermelői tevékenység a családi gazdaságban folytatott tevékenység után bevallja az iparűzési adót.

2.része: Itt kell felsorolni a közös őstermelői igazolványhoz tartozók, illetve a családi gazdasághoz tartozó adóalanyok nevét, adóazonosító jelét, saját kezű aláírását. E személyeknek nem kell külön-külön iparűzési adóbevallást benyújtaniuk!

„K” JELŰ KIEGÉSZÍTŐ LAP

Ezt a bevallási lapot azon vállalkozások tölthetik ki, akik rendelkezni kívánnak a helyi iparűzési adójuk meghatározott célú felhasználásáról. A főbevallás IV. pontjában az erre szolgáló helyen, kérjük jelezze, hogy a bevalláshoz a K jelű lapot is csatolja!

A befizetett helyi iparűzési adója 10 %-ának – de legfeljebb 3.000.000 Ft erejéig – meghatározott célú felhasználásáról az a vállalkozó rendelkezhet, akinek helyi iparűzési adóban legalább 100.000 Ft végleges adófizetési kötelezettsége keletkezett és annak határidőben eleget tett.

1. sor: Ebben a pontban a főbevallás VII./24. sorának összegét, a végleges iparűzési adófizetési kötelezettséget kell beírni.

1.1 sor: Ha a vállalkozás az 1. sorban bevallott helyi iparűzési adófizetési kötelezettségének eleget tett, akkor a befizetett összeget ebbe a sorba kell beírni. /Befizetett összegnek minősül a 2016. adóévre bevallott és megfizetett adóelőleg, a 2016. évre bevallott és megfizetett feltöltési kötelezettség, valamint a 2017. május 31-ig benyújtott 2016. évi bevallásban szereplő elszámolás (főbevallás VII. 24. sor)/

2. sor: Ebben a sorban kell kiszámolni a befizetett tényleges adó, vagyis az 1.1 pont 10 %-át.

2.1 sor: Tekintettel arra, hogy a vállalkozás a helyi iparűzési adó meghatározott célú felhasználásához a befizetett helyi iparűzési adó 10 %-ával - de legfeljebb 3.000.000 Ft erejéig - rendelkezhet, így ebbe a sorba 3.000.000 Ft-ot el nem érő felajánlás esetén a 2. pont összegét, azt meghaladóan maximum 3.000.000 Ft-ot kell beírni.

3. sor: A 3.1, 3.2 és 3.3 sor összege.

3.1 sor: A vállalkozás saját választása szerint rendelkezik arról, hogy városfejlesztési célra kívánja felajánlani a helyi iparűzési adó 10 %-ának legfeljebb 85 %-át. Ebben a sorban szereplő adat a 2.1 sorban szereplő összeg 85 %-a, vagy ennél kevesebb összeg. Gyöngyös Város Önkormányzata Képviselő-testületének 2016. évi költségvetéséről szóló 49/2017. (II.23.) önkormányzati rendeletében foglaltak értelmében 2016. évben városfejlesztési célnak minősül:

 - Az Ipari Parkba vezető kerékpárút és járda megépítése (Nyilatkozat 3.1.1 pont)

 - A Ipar utcában járda építése (Nyilatkozat 3.1.2 pont)

3.2 sor: Ha Ön oktatási és pályaválasztási célra kívánja felajánlani a helyi iparűzési adó 10 %-ának legfeljebb 5 %-át, akkor ebben a sorban kell adatot szerepeltetnie, amely a 2.1 sorban szereplő összeg 5 %-a vagy ennél kevesebb összeg.

3.3 sor: A vállalkozás saját választása szerint rendelkezik arról, hogy a verseny- és utánpótlás sport tevékenység támogatására kívánja felajánlani a helyi iparűzési adó 10 %-ának legfeljebb 10 %-át. Ebben a sorban szereplő adat a 2.1 sorban szereplő összeg 10 %-a vagy ennél kevesebb összeg is lehet.

**FIGYELEM! A 3.1 pontban felsorolt célon belül *csak egy feladatot* lehet megjelölnie!**

Felhívom figyelmét, hogy a **helytelenül** vagy **hiányosan** **kitöltött** nyilatkozat által felajánlott meghatározott célú összeget az adóhatóság **érvénytelennek tekinti**!

* **Érvénytelen** annak a vállalkozónak a nyilatkozata, aki
	+ az éves adóbevallást 2017. május 31. napját követően nyújtja be,
	+ az önkormányzati adóhatóság által nyilvántartott valamely adónemben hátralékkal rendelkezik, és a nyilatkozat beadását követő 10 munkanapon belül azt nem rendezi.

Gyöngyös, 2017. április

Pénzügyi és Költségvetési Igazgatóság Adócsoportja